Вакцина олиш учун яратилган имкониятлардан 2 баравар паст даражада фойдаланяпмиз — Нурмат Отабеков – Газета.uz\nВакцина олиш учун яратилган имкониятлардан 2 баравар паст даражада фойдаланяпмиз — Нурмат Отабеков\nСЭС раҳбари ўринбосари Нурмат Отабеков таъкидлашига кўра, ҳозирда Ўзбекистон бўйлаб эмлаш тадбирлари учун яратилган имкониятларнинг тенг ярмидан фойдаланилмоқда. Ҳар бир эмлаш пунктида кунига 36 нафар фуқаро эмланмоқда, режада эса 70 киши бўлган. «Вакцинадан бошқа биз эпидемик вазиятни барқарорлаштирадиган бир таклифни ёки қандайдир ташаббусни кўрмаяпмиз», — деди у. Шунингдек, вакцинация жараёнларида фаол иштирок этаётган тиббиёт ходимларига рағбат сифатида моддий қўллаб-қувватлаш механизмларини жорий этиш режалаштирилмоқда.\nLotinchada 14 июл 2021, 12:24 Коронавирус Иқтисодиёт Жамият\n14 июль куни, «Тараққиёт стратегияси» марказида Ўзбекистонда коронавирусга қарши профилактик эмлаш (вакцинация) жараёни ҳақида давра сухбати бўлиб ўтди. Унда Санитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабеков иштирок этди.\nМаълумотга кўра, ҳозир дунё бўйича 236 та турдаги коронавирусга қарши вакциналар ишлаб чиқариш бўйича илмий тадқиқотлар кетмоқда. Шулардан 63 таси клиник ишлаб чиқариш жараёнида, 173 таси бевосита клиникага қадар таҳлиллардан ўтказилмоқда. Айни дамда дунё бўйича 14 турдаги вакциналар ишлатиляпти.\n«Ҳозир ЖССТ томонидан 6 та вакцинага фавқулодда ҳолатларда ишлатишга тавсия берилган. Кўпчиликда бир савол пайдо бўлади, ЖССТдан вакциналар рўйхатдан ўтганми деб. Аниқлик киритиб ўтишимиз керак, ЖССТ бу вакциналарни рўйхатга оладиган ташкилот эмас. Қачонки вакциналарнинг сифати ва хавфсизлиги бўйича тақдим этилган ҳужжатлар асосли бўладиган бўлса, ЖССТ уни кўриб фавқулодда ҳолатда ишлатишга тавсия этиши мумкин», — деди Нурмат Отабеков.\nТаъкидланишича, бугунги кунга қадар дунё бўйича 6 та, яъни Pfizer, Moderna, AstraZeneca, Johnson-Johnson, Sinopharm ва AstraZeneca`нинг Ҳиндистонда ишлаб чиқарилган Covishield вакциналари фавқулодда ҳолатларда ишлатишга рухсат берилган.\nҲозирги кунда Ўзбекистонга 3 та вакцина: хитой-ўзбек ZF-UZ-VAC2001 вакцинаси, Россиянинг «Спутник V» вакцинаси ва AstraZeneca вакцинаси олиб келинган.\n«Ҳозир биласизлар жаҳон ҳамжамиятида вакцинага бўлган эҳтиёж жуда юқори бўлиб, вакцина ишлаб чиқарувчи ташкилотларда имконият бир мунча чегараланган. Шу нуқтаи назардан биз Ўзбекистонга имконияти бор бўлган вакциналарни имкон қадар ўша дунё ҳамжамиятида қўлланилаётган 14 та вакцинани қаторига кирган вакциналарни олиб келиш ва ишлатиш билан шуғулланяпмиз», — дея маълум қилди СЭС раҳбари ўринбосари.\nНурмат Отабековнинг сўзларига кўра, эмлаш жараёнларини бошлангунига қадар 1 та марказий, 14 та ҳудудий, 236 та туман ва шаҳарларда вакциналарни сақлайдиган алоҳида омборхоналар қурилди. 457 та совутгичлар, 148 та электргенераторлар, 500 та термосумкалар ва 121 та термоконтейнерлар харид қилиниб, эмлаш пунктларига тақдим этилди. Республика бўйича 3184 та эмлаш пунктлари ва 862 та ҳаракатдаги (мобил) эмлаш бригадалари ташкил этилди. Вакциналарни қабул қилиш, сақлаш ва жойларга етказиш жараёнида фойдаланиш учун 17 та авторефрижератор, Минивэн автобазаси негизида 206 та юк ташувчи музлатгичли автомашиналар, 16 та енгил автомобиллар харид қилиниб, жойларга етказиб берилди.\nБундан ташқари, кечаги кун ҳолатига Ўзбекистонда 4 млн 160 минг дона шприцлар жойларга етказилди. 45 минг 606 дона хавфсиз қутилар, 8,2 тонна пахта ва 6 тоннадан ортиқ 70 фоизли спиртлар жойларга олиб борилди, дея қайд этди СЭС раҳбари ўринбосари.\nУнинг таъкидлашига кўра, республикада эмлаш тадбирларини амалга ошириш учун 4356 нафар шифокорлар ва 11 минг 539 нафар ўрта тиббиёт ходимлари тайёргарликдан ўтказилган. Яна қўшимча эҳтиёж бўлиш эҳтимолидан келиб чиқиб, 833 нафар врачлар қўшимча тайёрланди.\n«Эмлаш пунктларида ҳар куни ўртача 140 минг одам эмланяпти. Минг афсуски биз ҳозир эмлаш тадбирлари учун яратилган имкониятларнинг тенг ярмидан фойдаланмоқдамиз. Агар биз бутун Ўзбекистон да мавжуд эмлаш бригадалари ва эмлаш пунктлари имкониятини сарҳисоб қиладиган бўлсак, ҳар биттасига 44 та эмланганлар тўғри келяпти. Агар биз эмлаш бригадаларини ҳам қўшиб ҳисоблайдиган бўлсак, ҳар биттасида 36 тадан одам 1 кунда эмланмоқда. Аслида, биз режа қилган пайтимизда ҳар битта эмлаш пункти ва эмлаш бригадасида бир кунда 70 тадан одамни эмлаш белгиланган эди. Демак, биз имкониятдан 2 баравар паст даражада [фойдаланмоқдамиз]. Вакцинадан бошқа биз эпидемик вазиятни барқарорлаштирадиган бир таклифни ёки қандайдир ташаббусни кўрмаяпмиз», — деди Нурмат Отабеков.\n«Вакцинация жараёнларида фаол иштирок этаётган тиббиёт ходимларига рағбат сифатида, уларни моддий қувватлаш механизмларини ҳам амалиётга тадбиқ этадиган бўлсак, биз бундан фақат манфаат кўрамиз», — дея қўшимча қилди у.\n«Газета.uz» 1 373\nКоронавирусга қарши эмланиши режалаштирилган 21 млн аҳолидан қарийб 5 фоизи тўлиқ эмланди — Нурмат Отабеков 23 июл 2021, 18:47\nРоссияда вакцинация билан вазият дабдала бўлгандан кейин (вакцинани ўткир дефицити) бизада қанақа бўлсин?\nодамлар учун ҳеч қанақа имконият қолмаган ўзи. Ҳукумат ВОЗ регистрациясидан ўтган Европа ва Америка вакциналаридан олмоқда. халқ учун эса шубҳали хитой ва рус вакциналари берилмоқда. яна улар катастрофик тарзда етишмайди.


БОЛАНГИЗНИ СЕРИАЛЛАРГА БОЙ БЕРМАНГ! – oliymahad.uz\nБОЛАНГИЗНИ СЕРИАЛЛАРГА БОЙ БЕРМАНГ!\nТелеэкранларимизда мунтазам айлантирилаётган, маиший мавзудаги турк сериалларининг ғўр ёшлар онгига сингдираётган «хулосалари»:\n1. Агар ўзинг истамаган одам билан турмуш қурсанг, унга хиёнат қилишга ҳақлисан.\n2. Севгилинг бошқасига турмушга чиқиб кетган бўлса, уларнинг оиласини бузишга ҳаққинг бор.\n3. Ёшларнинг севгилиси бўлиши шарт. Ҳатто коллеж ёки лицей ёшида бўлса ҳам, севишиш ва ишқий муносабатларга киришиш мумкин.\n4. Зўравонларнинг, жанжалкашларнинг, дўстларини чув туширадиганларнинг, ўз мақсади йўлида одам ўлдиришдан ҳам тоймайдиганларнинг, бировнинг хасмига кўз олайтирадиганларнинг ҳаётда ҳамиша ошиғи олчи (ва улар сериалларда ҳамиша қимматбаҳо кийимлар кийиб, ажабтовур автомобиллар ҳайдайдиган, кошоналарда яшайдиган, келишган, хушрўй одамлар тарзида гавдалантирилади).\n5. Болалар ҳамиша ҳақдирлар ва уларга ота-она билан ҳар қандай масалада бемалол тортишиш, жанжаллашиш, яқинларига аччиқ қилиб уйдан чиқиб кетиш мумкин.\n6. Синглисининг ёки қайинсинглисининг эри – почча билан севишиш, ҳатто ундан никоҳсиз бола туғиш мумкин.\n7. Ўз қайноғасини севиб қолган аёлларни ҳам тушуниш керак.\n8. Қизларнингбир нечта йигит билан навбатма-навбат «севишишлари» ва… ҳомиладор бўлиб, фарзанд кўргач, боланинг ҳақиқий отасини аниқлаштириш учун елиб-югуришлари табиий ҳол ва улар «жабрдийда».\n9. Келинлар қайнонани ҳурмат қилмасликка ва ҳеч бир масалада у билан ҳисоблашмасликка ҳақлидирлар.\n10. Бировларнинг оила ишларига бемалол аралашиш ва уларнинг шахсий муаммоларини омма муҳокамасига олиб чиқиш мумкин.\n11. Ҳатто бир тийин пул топмайдиган, ҳаёт ва рўзғор ҳақида ҳеч нима тушунмайдиган ўсмир ёшида бўлсанг ҳам, севган қизинг ёки йигитинг билан қочиб кетиб, яширинча турмуш қуришинг; яқинларингнинг юзига бемалол оёқ босишинг мумкин.\n12. Агар турмуш ўртоғингга кўнгилсиз бўлсанг, эски хушторларинг билан кўнгилхушлик қилишга ҳақлисан (бунга монеълик қиладиган одамлар сериалларда ғирт жоҳил – салбий образлар тарзида гавдалантирилади).\nБу рўйхатни ҳали яна анча давом эттириш мумкин.\nМуҳтарам ота-оналар! Агар фарзандингиз айни хулосаларга келишини ва аслида ғараз мақсадларда ишланган сериаллар таъсирида ўз ҳаётини ўзи барбод этишини истамасангиз, уларнинг телеэкранлар орқали нималарни берилиб кўраётганига эътиборсиз бўлманг. Фаразандингиз тарбиясини дилбузарга топширманг.\n937400cookie-checkБОЛАНГИЗНИ СЕРИАЛЛАРГА БОЙ БЕРМАНГ!no\nОлдингиAгар зулм биздан бўлса, мен бизлардан эмасман!КейингиСУЛТОН СУЛАЙМОННИ ЙИҒЛАТГАН ЖАВОБ


hidoyat.uz – “Мовароуннаҳр” нашриётининг сайти - Алломалар Абу Исо Термизий ҳақида\nАлломалар Абу Исо Термизий ҳақида\nАбу Исо Муҳаммад Термизий Маккага ҳажга бораётганида, йўлда машҳур муҳаддислар билан мулоқотда бўлади ва уларнинг биридан ҳадислардан сабоқ беришини илтимос қилади. У олим: “Қоғоз-қалам ол”, дейди. Аксига олиб шу пайт Термизий қалам топа олмаган ва олим рўпарасида ўтириб эшитган ҳадисларини ёзиб олаётгандек қоғоз устида қўлини ҳаракатлантирган. Олим эса турли-туман ҳадислардан етмишга яқинини ҳикоя қилган. Шу орада олим қоғозга кўзи тушиб, унда ҳеч қандай ёзув йўқлигини кўргач, Термизийнинг бу ишидан жаҳли чиққан. Термизий шунда бамайлихотир: «Сиз айтган ҳадисларингизни ёддан айтиб берайми?» дегану, ҳозиргина эшитган ҳадисларнинг ҳаммасини ўша тартибда такрор айтиб берган. Термизийнинг кучли хотирасидан олим ҳайратга тушиб, қойил қолганини билдирган.\nИмом Термизий ўз китоблари “Ал-Жомиъ” ҳақида шундай деганлар: “Мен бу китобни тасниф қилганимдан кейин Ҳижоз, Ироқ ва Хуросон уламоларига кўрсатдим. Улар ўқиб чиқиб ўз розиликларини мамнуният билан изҳор этдилар".\nБу ҳадис бобида тасниф этилган “Кутуби ситта” (Олти улуғ китоб)нинг учинчисидир. Бу китоб “Ал-Жомиъ ас-саҳиҳ” (Ишончли тўплам) дейилади, шунингдек, “Сунан” ҳам деб аталади. Аммо биринчи номи кўпроқ қўлланади.\nМустафо Котибий Чалабий ибн Абдуллоҳ\nСен мендан фойда топганингдан кўра ҳам мен сендан кўпроқ фойда топдим.\nМуноқашасиз (баҳсу мунозарасиз), чиройли таърифларсиз ҳам, у ўз асрининг имоми бўлиб, турли китоблар соҳибидир.\nАбу Саъад Абдулкарим Самъоний\nТермизий имом ва ҳофиз эди. Бебаҳо асарлар тортиқ қилди. “Ал-Жомиъ ал-кабир” (“Катта тўплам”, яъни “Сунани Термизий”) бу асарларнинг энг мукаммалидир”.\nҲадис илмида иқтидо этиладиган (яъни изидан эргашса бўладиган) имомлардан биридир.\nТенгдошларидан, яқинларидан хотира ва иродада собитлик бобида бир мўъжиза эди.\nАбдулҳай ибн ал-Имод ал-Ҳанбалий\nТермизий тўплаган ҳар бир ҳадис ҳақида керакли изоҳни бериб, кўнгилларни хотиржам қилади.\nҲофиз Абулфазл Мақдисий\nБилгилки, Имом Термизий ўз китобларида ҳадисни саҳиҳ, ҳасан ва ғарибга бўлганлар.\nИбн Ражаб Ҳанбалий\nИмом Термизийнинг “Аш-Шамоил” китоблари ўз бобида ягона асардир. Тартиби ва ўз ичига олган мавзулари жиҳатидан ягона бўлиб, нодир китоблар жумласидан ҳисобланур. Унинг овозаси машриқу мағрибга бориб етди.\nШайх Иброҳим Божурий\nИлҳом МАЪРУПОВ тўплади.


Кўз қисиш орқали суратга оладиган қурилма яратилди\n22:30 / 12.10.2016\nКўпчилик урфга айланадиган сурат ва видео олувчи кўзойнаклар ишлаб чиқариш билан машғул бўлса, Blincam япон компанияси кўзларни биргина қисиш ёрдамида суратга олишга қодир камерасига маблағ йиғиш учун Indiegogo'га мурожаат қилди.\nҚурилмани исталган кўзойнакка ўрнатиш мумкин. Унинг ичида жойлашган датчиклар эса кўзларнинг ҳаракатини ушлай олади. Агарда кўзлар одатдагига нисбатан узоқроқ юмилиб турганини сезса, панеллар фаоллашади ва қурилмага ўрнатилган Bluetooth туфайли суратга олади. Суратлар эса дарҳол смартфонга юборилади.\nКамера аккумуляторини бир зарядда 8 соат ишлаб беради, шу сабабли, у ажойиб ва ноодатий суратлар олиш учун жуда ҳам мос келади.\n«Камера смартфон дисплейи ва фотоаппарат орқали эмас, балки ўз кўзингиз билан қизиқарли ва ёрқин лаҳзаларни кўришингиз учун яратилган, — дейди Blincam раҳбари Шота Такасэ, — ниманидир суратга олиш зарурияти сизларни кундалик ишлардан чалғитиши керак эмас».\nТакасэ портатив камерани университетда ўқиб юраётган пайти ўйлаб юрган эди, ҳозир эса лойиҳани тўлиқ ишлаб чиқди ва бу орқали даромад олишни мақсад қилди.\nҒояни амалга ошириш учун 30 000 доллар маблағ зарур. Лойиҳада ким барчадан аввалроқ иштирок этишни истаса, қурилмани 200 долларга сотиб олиши мумкин. Уни фақат акция муваффақиятли якунлагандан сўнггина олиш мумкин. Сотувга эса келаси йилнинг баҳор ойида чиқариш режалаштирилди.


ШАВКАТ МИРЗИЁЕВ: “ЭНДИ ҲИСОБОТ, СТАТИСТИКА БИЛАН ЭМАС, ОДАМЛАРНИНГ КАЙФИЯТИ БИЛАН ЯШАШ КЕРАК” — Янгиликлар — Қорақалпоғистон Республикаси Жўкорғи Кенгеси\nПрезидентимиз шифокорлар билан суҳбатда тиббиётга муносабат ўзгарганини, соҳа вакиллари аҳоли саломатлигини мустаҳкамлаш, патронаж хизматини манзилли йўлга қўйиши кераклигини таъкидлади.Оролбўйида экология оғир. Биз Қорақалпоғистон мисолида тиббиётни намуна қилмоқчимиз. Бундан аввало одамлар рози бўлиши керак. Қачон рози бўлади? Соғлиги мустаҳкам бўлса умри узаяди, кайфияти яхши бўлади. Энди ҳисобот билан эмас, статистика билан эмас одамларнинг кайфияти билан яшашларинг керак. Бу ерда сифатли тиббий хизмат кўрсатиш учун барча шароит бор, энди масъулият шифокорларнинг ўзида қолди. Бугун ҳамма соҳада талаб ўсди. Тиббиёт ходимлари зиммасидаги вазифа ҳозирги ўзгаришларни ҳаётга жорий қилиш, деди Шавкат Мирзиёев.


Туризм соҳаси 2025 йилгача қандай ривожланади? | Қозоғистон янгиликлари: Сўнгги хабарлар «Kazakh TV» каналида | Kazakh TV\nМамлакатда тахминан ярим миллион одам туризм соҳасида ишлаяпти. Келгуси беш йил ичида эса улар сони бир ярим марта ортиши кутиляпти. Мамлакатимизда туризм соҳаси учун инвестициялар ҳам тобора ортиб бормоқда. Ўтган йилнинг ўзида бу соҳага 469,5 миллиард тенге сармоя киритилди, бу эса режаланганидан бир ярим марта ортиқ. Сўнгги 10 йил ичида соҳага киритилаётган капитал ҳажми 3,5 марта ортди.\n«Хусусий инвестициялар жалб этиш ҳамда туристик манзилларга етиб боришни осонлаштириш учун муҳандислик инфратузилмалари олиб келиш фаоллаштирилмоқда. Ҳукумат вилоят ҳокимлари билан биргаликда республика бюджетидан жами 51 миллиард тенге қийматга эга 45 лойиҳани молиялаштиришга муваффақ бўлди», дейди Қозоғистон Республикаси Маданият ва спорт вазирлиги туризм саноати қўмитаси раҳбари Дастан Риспеков.\nЭкспертнинг айтишича, ўтган йили мамлакатимизга 8,5 миллион нафар чет эл фуқароси келган, бу эса кутилганидан 9 фоиз ортиқ. Бунга аввало электрон визалар жорий этиш ҳамда визасиз кириш-чиқишга рухсат берилган мамлакатлар сонини кенгайтириш орқали эришилди. Ички туризмга келсак, унинг кўрсаткичлари салкам 40 фоизга ошди ва 6,6 миллион кишини ташкил қилди.\n«2019 йил якунларига кўра ижобий ўзгаришлар турли жаҳон рейтингларида ҳам кузатилди. Жаҳон Иқтисодий форуми турист инфратузилмалар ривожланиши рейтингида Қозоғистон 97- ўриндан 90-ўринга чиқди. Маркетинг ва брэндинг самарадорлиги жиҳатидан ҳам 3 поғона юқорига кўтарилди. Backpacker Society Британия жамияти келгуси 10 йил ичида саёҳат қилиш мақбул бўлган энг истиқболли йўналишлар ўнлигидан Қозоғистонга тўртинчи ўринни берди. БМТ қошидаги Жаҳон туристик ташкилоти Қозоғистонни туризм саноати энг жадал ривожланаётган мамлакатлар илғор 20-лигига киритди», дейди нотиқ.\nУмуман олганда, минтақавий лойиҳа офислари таклифларини ҳам ҳисобга олганда, 2025 йилгача туризм соҳасида 150 дан ортиқ инвестициявий лойиҳалар рўёбга чиқарилиши режалаштирилган. Уларнинг умумий қиймати 1,7 триллион тенгени ташкил қилади. Мамлакатда 5 йил давомида туризм соҳасида яна 170 минг иш ўрини очилади ва бюджетга қўшимча 135 миллиард тенгедан зиёд маблағ тушиши режалаштирилган.


ТЕТРАКСИМ – medu.uz – Дорилар ҳақида маълумотлар ўзбек тилида\nHome Йўриқномалар ТЕТРАКСИМ\nдифтерия, қоқшол, кўкйўтал (хужайрасиз) ва полимиелитга (фаолсизлантирилган) қарши адсорбцияланган вакцина\nПрепаратнинг савдо номи: Тетраксим, дифтерияга, қоқшолга, кўкйўталга (хужайрасиз) ва полимиелитга (фаолсизлантирилган) қарши адсорбцияланган вакцина\nДори шакли: инъекция учун суспензия олдиндан тўлдирилган шприцда\n1 доза (0,5 мл) вакцина қуйидагиларни сақлайди:\nдифтерия анатоксини 30 ХБ дан кам эмас ЕФ*\nқоқшол анатоксини 40 ХБ дан кам эмас ЕФ*\nкўкйўтал анатоксини (КА) 25.0 мкг ЕФ*\nфиламентоз гемагглютинини 25.0 мкг ЕФ*\n1 тип (Mahoney штамми) 40 бирлик D антигени\n2 тип (MEF-1 штамми) 8 бирлик D антигени\n3 тип (Saukett штамми) 32 бирлик D антигени\n0,3 мг алюминий гидроксиди, 0,05 мл Хенкс муҳити 199*, 12,5 мкг формальдегид, 2,5 мкл феноксиэтанол, инъекция учун сув 0,5 мл гача, сирка кислотаси ёки натрий гидроксиди – рН 6,8 – 7,3 гача.\n* (қизил фенол сақламайди).\nТаърифи: бироз оқиш рангли хира суспензия.\nФармакотерапевтик гуруҳи: Вакциналар.\nВирусларга қарши ва бактериалга қарши мажмуавий вакцина.\nДифтерия, қоқшол, кўкйўтал, полимиелитга қарши вакцина.\nАТХ коди: J07СА02\nТаркибида дифтерия ва қоқшол анатоксинлари, шунингдек кўкйўтал ва полимиелитдан ҳимоя қилиш учун компонентларни сақловчи, тўрт компонентли вакцинадир.\nДифтерия ва қоқшол токсинлари формальдегид ёрдамида фаолсизлантирилган, ундан кейин тозаланган.\nПолимиелитга қарши вакцина полимиелит вирусининг 1, 2 ва 3 типлари Веро ҳужайраларида кўпайиши натижасида олинган, тозаланган, сўнгра эса формальдегид ёрдамида фаолсизлантирилган.\nАцеллюляр кўкйўтал компонентлари (PT ва FHA) Bordetella pertussis культурасидан ажратиб олинади, сўнгра эса тозаланади.\nКўкйўтал анатоксини (РТ) глутаральдегиди ёрдамида фаолсизлантирилади ва кўкйўтал анатоксинига (РТхd) тўғри келади. Натив филаментоз гемагглютинини (FHA) алюминий гидроксидига сўрилади ва сўнгра стерил фильтрацияга учрайди.\nИммуногенликни ўрганиш бўйича ўтқазилган тадқиқотлар 2–ойликдан бошлаб вакцинанинг учта дозаси билан эмланган чақалоқларнинг барчасида (100% ҳолларда) дифтерия ва қоқшолга қарши антигенларнинг серопротектив титри (>0,01 ХБ/мл) ишлаб чиқарилганлигини кўрсатди.\nКўкйўталга нисбатан бирламчи вакцинация курсининг учинчи дозаси юборилганидан сўнг 87% чақалоқлар РТ ва FHA га қарши антителаларнинг даражасини тўрт мартадан кўпроқ ошиши аниқланган.\nБирламчи вакцинация курси ўтказилганидан сўнг камида 99,5% болаларда полимиелит вирусининг 1, 2 ва 3 турларига нисбатан антителаларининг серопротектив титри аниқланган (серонейтраллашда суюлтиришни тескари нисбатига мувофиқ катталикда ≥5), улар полимиелитдан ҳимояланган деб ҳисобланган.\nБустер доза юборилганидан сўнг (16–18 ойлик болаларда қайта эмлаш) мактабгача бўлган кичик ёшдаги барча болаларда қоқшол ва дифтерияга қарши антителаларнинг ҳимоя даражаси (>0,1 ХБ/мл) аниқланган, мактабгача бўлган кичик ёшдаги болаларнинг 87,5% да эса полимиелит вирусига қарши антителаларнинг ҳимоя даражаси (серонейтраллашда суюлтиришни тескари нисбатига мувофиқ ≥5) аниқланган.\n92,6% болаларда кўкйўтал токсинига қарши ва 89,7% болаларда фитогемаглютининга қарши антителаларнинг даражаси, эмлаш бўлган даврга нисбатан тўрт марта ошиши сақланиб турган.\n5-13 ёшдаги барча болаларда ревакцинация ўтказилганидан сўнг қоқшолга қарши антителаларнинг ҳимоя титри (>0,1 ХБ/мл), полимиелит вирусига қарши антителаларнинг ҳимоя титри шаклланган ва 99,6% болаларда дифтерияга қарши антителаларининг ҳимоя титри (>0,1 ХБ/мл) аниқланган. Кўкйўталга қарши антителаларни тўрт марта ошиши билан бирга сероконверсиянинг кўрсаткичлари ушбу ёшдаги болалар гуруҳида РТ (EIA) учун 89,1% дан 98% гача ва FHA (EIA) учун 78,7 дан 91% гача бўлган қийматларни ташкил этган.\nУшбу вакцина дифтерия, кўкйўтал, қоқшол ва полимиелитни олдини олиш учун қуйидаги ҳолатларда:\nчақалоқларни 2 ойликдан бошлаб бирламчи вакцинацияси учун;\nҳаётининг иккинчи йилида бирламчи вакцинациядан сўнг бир йил ўтгач ревакцинация қилиш учун;\nрасмий тавсияларга мувофиқ, 5 ёшдан 13 ёшгача бўлган болаларни ревакцинация қилиш учун қўлланади.\nВакцинани қўллашдан олдин, уни бир хил оқиш, хира суспензия ҳосил бўлгунича чайқатиш керак.\nВакцина мушак ичига юборилади.\n1 ёшгача бўлган чақалоқларда соннинг олдинги латерал соғасига мушак ичига, 5 ёшдан 13 ёшгача бўлган болаларда эса елканинг дельтасимон мушагига юбориш тавсия этилади.\nБирламчи вакцинация курси\nБирламчи вакцинация курси 0,5 мл (1 доза) дан ташкил топган уч дозадан иборат, улар қуйидаги схемалардан биронтаси бўйича 1 ойлик оралиқ билан юборилади: навбатдаги дозалари орасидаги оралиқ камида 4 ҳафтани ташкил қилиши учун 2, 3 ва 4 ойликда юборилади. Эмлаш схемаси айнан шу давлатда қабул қилинган расмий тавсияларга мувофиқ танланади.\nРевакцинация бирламчи вакцинация курси ўтказилгандан сўнг бир йилдан кейин, 16 ойликда ёки 18 ойликда ўтказилади, 0,5 мл (1 доза) юборилади.\nТакрорий ревакцинация курси 5 ёшдан 13 ёшгача бўлган болаларда ўтказилади, 0,5 мл\n(1 доза) юборилади.\nБирламчи вакцинация ва бирламчи ревакцинация учун, ушбу вакцина Haemophilus influenzae b турига қарши вакцина (Act-Hib) ни тиклаш учун қўлланиши мумкин ёки ушбу вакцина билан қўлланиши мумкин, аммо тананинг турли соҳаларига юборилади.\nРевакцинация расмий тавсияларга мувофиқ амалга оширилиши керак.\nНожўя реакцияларни ривожланиши тез-тезлиги аниқлаш қуйидаги мезонларга мувофиқ ўтказилади: жуда тез-тез: (≥ 1/10), тез-тез: (≥ 1/100 дан < 1/10 гача), тез-тез эмас (≥ 1/1000 дан < 1/100 гача), кам ҳолларда: (≥ 1/10000 дан < 1/1000 гача), жуда кам ҳолларда: (< 1/10000).\nинъекция жойида оғриқ,\nинъекция жойида шиш\nтана ҳароратини 38°С дан юқори бўлган иситма\nуйқусизлик, уйқуни бузилиши\nинъекция жойини қаттиқлашиши.\nузоқ тинчланмайдиган йиғи\nинъекция жойида 5 см дан катта бўлган шиш ва қизариш\nтана ҳароратини 39°С дан юқори бўлган иситма.\nтана ҳароратини 40°С дан юқори бўлган иситма.\nтана ҳарорати ошиши ёки ошмаслиги билан кечувчи тиришишлар\nтошма, эритема, эшакеми\nРивожланиш тез-тезлиги маълум бўлмаган ножўя реакциялар.\nюз шиши, ангиоэдема, Квинке шиши ва анафилактик реакциялар каби зудлик билан кечувчи ўта юқори сезувчанлик реакциялари.\nқўл-оёқларни инъекция қилинган жойида бир ёки иккита бўғимга тарқалган, йирик шишларидан иборат бўлган йирик маҳаллий реакциялар (> 50 мм) эмлангандан сўнг 24-72 соатдан кейин бошланган, инъекция қилинган жойни қизариши, сезувчанлигини ошиши ёки оғриқ, тана ҳароратини ошиши билан кечган ва хеч қандай даволашсиз 3-5 кун давомида йўқолиб кетади. Йирик маҳаллий реакцияларни хавфи бирламчи вакцинацияда юборилган ацеллюляр кўкйўтал компонентининг миқдорига боғлиқ ва вакцинанинг 4 ва 5 дозалари юборилганидан сўнг ошади\nтаркибида кўкйўтал компонентини сақловчи вакцина юборилганидан кейинги гипотония эпизодлари кузатилади.\nтаркибида HIb компонентини сақловчи вакциналар юборилганидан сўнг бир ёки ҳар икки қўл-оёқларни шиши (вакцина юборилган қўл-оёқда шиш каттароқ бўлган) кузатилади. Ушбу реакциялар баъзида эмлангандан сўнг биринчи соатларда шиш, цианоз ва транзитор пурпура билан намоён бўлган ва ҳеч бир даволашсиз ўз-ўзидан ўтиб кетади. Баъзида бу симптомлар тана ҳароратини ошиши, оғриқ ва йиғи билан кечади. Бу симптомлар кардио-респиратор бузилишлар билан кечмайди. Бундай реакциялар Тетраксим вакцинаси Хиб инфекциясига қарши вакцина билан бирга қўллаганида пайдо бўлган\nТетраксим вакцинасининг таркибига ўхшаш компонентлар сақловчи бошқа вакциналар юборилганидан сўнг ножўя реакциялар.\nҚоқшол анатоксини юборилганидан сўнг Гийен-Барре синдроми ва елка нервини неврити кузатилган.\nЧала туғилган чақалоқларда (гестацияни ≤ 28 ҳафтаси) апноэ бўлиши мумкин.\nвакцинанинг ҳар қандай ингредиентларига (глутаральдегид, неомицин, стрептомицин ва полимиксин В) тасдиқланган юқори сезувчанлик;\nилгари кўкйўталга (ҳужайрасиз ёки бутун ҳужайрали компонентлари) қарши эмланган ривожланган ўта юқори сезувчанлик реакциялари ёки илгари таркибида шундай компонент сақловчи вакциналар билан эмланганда ривожланган ҳаёт учун хавф туғдирувчи реакцияларпайдо бўлганда;\nтана ҳароратини кўтарилиши билан кечувчи касалликлар, инфекцион касалликларни ўткир намоён бўлганда;\nзўрайиб борувчи энцефалопатия;\nилгари таркибида кўкйўтал (бутун ҳужайрали ёки ҳужайрасиз) компонентини сақловчи вакцина юборилганидан сўнг 7 кун давомида аҳамиятга эга бўлган номаълум этиологияли энцефалопатияда қўллаш мумкин эмас.\nТетраксим вакцинани қизамиқ, қизилча ва паротитга қарши вакциналар, шунингдек рекомбинирланган гепатитнинг В турига қарши вакцина билан бир вақтда юбориш мумкин, аммо тананинг турли соҳаларига юборилади.\nВакцина Haemophilus influenzae b турига қарши вакцинаси (Акт-ХИБ) билан бир юборилиши мумкин.\nИммуносупрессив даволаш ёки иммунитет танқислигида Тетраксим вакцинасининг иммуногенлиги пасайиши мумкин. Бундай ҳолларда даволаш тугагунича эмлашни орқага суриш тавсия этилади. Сурункали иммунитет танқислиги бўлган шахсларга (масалан, ОИВ-инфекцияси), ҳатто уларнинг иммун жавоб реакцияси сусайган бўлса ҳам, эмлаш тавсия этилган.\nТаркибида қоқшол анатоксинини сақловчи вакцина билан эмлангандан сўнг Гийен-Барре синдроми ёки елка нервининг неврити ривожланган ҳолларда бундай вакцина билан эмлаш ҳақида қарор эмлашдан кутилган фойда ва хавфни баҳолашга асосланиши керак, масалан, бирламчи вакцинация тугаганми ёки йўқ. Агар бирламчи вакцинация тугаган бўлса (яъни вакцинанинг камида учта дозаси юборилган бўлса), одатда эмлаш ҳақидаги қарор қабул қилинади.\nВена ичига юборилмасин! Игна қон-томир ичида эмаслигига ишонч ҳосил қилинг.\nТери ичига юборилмасин!\nҚон ивишини бузилиши бўлган пациентларда (гемофилия, тромбоцитопения, антикоагулянтлар билан даволаш) эҳтиёткорликка риоя қилиш керак, чунки мушак ичига инъекция қилингандан сўнг қон кетиши мумкин.\nАгар илгари кўкйўтал вакцинаси юборилганидан сўнг қуйидаги ножўя кўринишлар ривожланган бўлса, эмлаш ҳақидаги масала эҳтиёткорлик билан ҳал қилиниши керак:\nвакцина юборилгандан сўнг 48 соат давомида тана ҳароратини бошқа препаратларни юборишга алоқаси бўлмаган ≥ 40°С кўтарилиши;\nэмланган сўнг 48 соат давомида кузатилган коллапс ёки шок ҳолатлари (гипотоник ёки гипореактив);\nдавомли, тинчланмайдиган, 3 соатдан ортиқ давом этувчи ва эмлангандан сўнг 48 соат давомида ривожланган йиғи;\nэмланган сўнг 3 кун давомида ривожланган, тана хароратини кўтарилиши билан ёки кўтарилиши кузатилмаган тиришишлар.\nАнамнезида фебрил тиришишларни кузатилганлиги, Тетраксимни буюришга қарши кўрсатма бўлиб ҳисобланмайди.\nЭмланган сўнг 48 соат давомида тана ҳароратини назорат қилиш ва тана ҳарорати кўтарилса, антипиретикларни буюриш керак.\nАгар анамнезда илгари эмлаш билан боғлиқ бўлмаган афебрил тиришишлар кузатилган бўлса, бу ҳолат эмлашдан олдин баҳоланиши керак.\nHaemophilus influenzae b тури инфекциясини олдини олиш учун эмлангандан сўнг оёқлар шиши кузатилган бўлса, Haemophilus influenzae b тури чақирган инфекцияни олдини олиш учун вакцинанинг навбатдаги дозалари дифтерия, қоқшол, кўкйўтал ва полимиеелитни олдини олиш учун вакцинанинг навбатдаги алоҳида, тананинг турли соҳаларига ва ҳар хил кунларда юбориш керак.\nПрепарат юборилганидан сўнг анафилактик реакция ривожланса, мувофиқ дори воситаларини бўлиши ва яхшилаб кузатилиш талаб этилади.\nЧала туғилган чақалоқлар (28 ҳафталикдан кам) ва анамнезида респиратор етишмовчилиги бўлган чақалоқлар бирламчи иммунизация ўтқазилганидан сўнг, 48-72 соат давомида апноэ ривожланиши мумкинлиги сабабли, нафас фаолиятини доимий мониторинги керак. Ушбу чақалоқлар гуруҳида эмлашдан кутилган фойда жуда юқори бўлганлиги сабабли, эмлашни орқага суриш тавсия этилмайди.\nҚўлланмайди, чунки ушбу вакцина фақат болаларга юбориш учун мўлжалланган.\nТранспорт воситаси ёки потенциал ҳавфли механизмларни бошқариш қобтлиятига дори воситасини таъсир қилиш хусусияти.\nСуспензия 0,5 мл (1 доза) дан I турдаги нейтрал шишали шприцда, бир, икки дона игна билан бирга ёки игнасиз. Вакцинали 1 шприц давлат ва рус тилларидаги қўллаш бўйича йўриқномалари билан бирга картон қутига жойланган.\n2°С дан 8°С гача бўлган ҳароратда, ёруғликдан ҳимояланган жойда сақлансин.\nРецепт бўйича (ихтисослаштирилган ташкилотлар учун).


Ёзги Биатлон бўйича Ўзбекистон кубоги ғолиблари аниқланди\n24 сентябрь, 2018, 19:35\nТеглар:Биатлон | Ўзбекистон кубоги\nУмумжамоа ҳисобида Тошкент вилояти вакиллари биринчи ўринни эгаллашди\nЎзбекистон мудофаасига кўмаклашувчи “Ватанпарвар” ташкилотининг Чирчиқ шаҳрида жойлашган спорт мажмуасида ёзги биатлон бўйича ёшлар ўртасида Ўзбекистон кубоги мусобақалари ўтказилди.\nЎзбекистон кубогида республикамизнинг барча вилоятларидан биатлончилар қатнашишди. Дастлабки кун спринт баҳсларида ўғил болалар 4 километр мусофада, қизлар эса 3 километр масофада ғолиблик учун кураш олиб боришди. Натижаларга кўра, фарғоналик Файзулло Пўлатхўжаев 16 дақиқа 10 сония натижа билан маррага биринчи бўлиб етиб келди. Иккинчи натижа ундан 36 сони ортда қолган жиззахлик Хайтали Пўлатовга тегишли бўлди.\nСпринтда самарқандлик қизлар етакчи бўлишди. Севара Чориева ҳамда Мадина Сагатовалар ортидан наманган вилояти вакиласи Адолат Жураева учинчи ўринни қўлга киритди.\nЎзбекистон кубогининг иккинчи куни таъқиб пойгалари ҳам муросасиз ташкил этилди. Ўғил болалар 6 километр масофада, қизлар эса 5 километр масофада рақибларини қувиб етиш бўйича маҳоратларини ишга солишди. Ўғил болалар мусобақасида кучли учликка Қашқадарё вилояти вакили Шахзод Махсудов қўшилган бўлса, қизлар ўртасидаги таъқиб пойгаларида етакчилар ўзгармади.\nЎзбекистон кубогининг сўнгги куни шахсий биринчилик учун баҳслар қизғин давом этди.\nЯкуний натижаларга кўра, умумжамоа ҳисобида Тошкент вилояти вакиллари биринчи, андижонлик биатлончилар иккинчи, Қашқадарё вилояти вакиллари учинуи ўринни қўлга киритишди.\nЁзги биатлон бўйича Ўзбекистон кубогига старт берилди


UzNews - Қашқадарёда туман ҳокими 311 млн сўмлик Captiva сотиб олишга рухсат олди\nҚашқадарёда туман ҳокими 311 млн сўмлик Captiva сотиб олишга рухсат олди\nҲукумат қарорига кўра туман ҳокимлари хизмат автомобили учун 245 млн сўмдан қимматини сотиб олмасликлари шарт.\nИллюстрация / avtoelon.uz\nҚашқадарё вилояти ҳокимлиги Матбуот хизмати Яккабоғ тумани ҳокими Лутфиддин Абдуллаев 311 млн сўмлик Captiva харид қилиши, бу халқ депутатлари туман Кенгаши сессиясида тасдиқланганини маълум қилди.\nХарид қилишга сабаб сифатида 2014 йилда ишлаб чиқарилган, ҳозирда яроқсиз ҳолга келиб қолган Gentra хизмат машинаси кўрсатилган.\nВилоят ҳокимлигининг вазиятга ойдинлик киритишича, туман ҳокимлиги яқинда қабул қилинган Вазирлар Маҳкамасининг тегишли қарорида белгилаб қўйилган туман ва шаҳар ҳокимлари хизмат автотранспортининг энг юқори нархи БҲМнинг 1000 баравари (245 млн сўм)дан ошмаслиги тўғрисидаги қоидани бузмаяпти.\n“Ушбу қарорнинг 1-иловасида “Бориш қийин бўлган ва тоғли туманлар ҳокимлари учун хизмат автотранспорт воситасини харид қилишда двигателнинг энг юқори қуввати 3 000 сантиметр кубгача оширилишига рухсат этилади”, дея қўшимча қилиб кетилган”, - дейилади ҳокимлик изоҳида.\nТаъкидланишича, Яккабоғ туманининг 62,7 фоиз майдони тоғли ҳудудлар ҳиссасига тўғри келади. Шу сабабли, Captiva харид қилиш қонунга зид эмас, деб топилган. Бундан ташқари ушбу масалада туман ҳокими вилоят ҳокими Зойир Мирзаевга хат билан мурожаат қилиб, рухсат сўраган.\nШунингдек, айни вақтда Зойир Мирзаев жорий йил 10 февралда эълон қилган янги хизмат машинаси сотиб олишга мораторий ҳам бекор қилинган.


Aндижонда ЙПХ ходимини Spark’нинг капотида “сайр” қилдирган “шумахер” ушланди | Qalampir.uz\nAндижонда ЙПХ ходимини Spark’нинг капотида “сайр” қилдирган “шумахер” ушланди\nЖамият\t21 Июнь 22:30 5803\nAндижонда йўл-патруль хизмати инспекторининг буйруғига бўйсунмасдан қочиб кетган ҳайдовчи қўлга олинди. Бу ҳақда Ички ишлар вазирлиги Йўл ҳаракати хавфсизлиги бош бошқармаси хабар берди.\nМаълум қилинишича, оқ рангли Spark автомашинасининг ҳайдовчиси, 3.19 рақамли йўл белгисига амал қилмасдан ҳаракатланиб келаётган бўлган. Шу пайтда Бобуршох кўчасида хизмат вазифасини олиб бораётган ЙПХ инспектори томонидан ҳайдовчига тўхташ ишораси берилган. У эса, ходимнинг буйруғига бўйсунмай ҳаракатланишда давом этган.\nШундан сўнг, инспектор кейинги чорраҳада турган ҳамкасбига қоидабузарни тўхтатишни айтган. Инспектор уни тўхтатишга уриниб автомашинанинг ёнига борган. Бироқ Spark ҳайдовчиси, уни машинасининг капотида 50-60 метр масофагача олиб кетган.\nИнспектор машинани тўхтата олмагач, ундан тушиб қолган. Қоидабузар ҳайдовчи эса, воқеа жойидан қочиб машинасининг рақамларини ечиб, танишининг уйига яшириб қўйган.\nХабарга кўра, ҳозирда ҳайдовчига нисбатан Андижон шаҳар прокуратураси томонидан Ўзбекистон Республикаси Жиноят кодексининг 219-моддаси 1-қисми билан жиноят иши қўзғатилинган ва Жиноят процессуал кодексининг 221-моддаси тартибида қўлга олинган.\n29 Июль 11:10 44825\n30 Июль 08:27 43943\n31 Июль 13:36 27926\n30 Июль 16:43 26513\n30 Июль 16:56 24848


Қабул кунлари: чоршанба14:00 дан 16:00 гача\nКомпания суғурта фаолияти масалалари бўйича раҳбарликни амалга оширади. Ўз ваколати доирасида Компания номидан харакат қилади. Барча суғурта турларини ривожлантириш бўйича суғурталовчининг тактика ва стратегиясини ишлаб чиқади ва амалда татбиқ этади. Суғурта майдонларини кенгайтириш, агентлик тармоқларини ривожлантириш бўйича чораларни кўради. Суғурталаш ва қайта суғурталаш бўйича шартномаларни тузиш (янгилаш) ишларини ташкиллаштиради. Компаниянинг суғурта фаолияти бўйича иқтисодий натижаларини таҳлил қилади. Таҳлиллар асосида компаниянинг суғурта фаолиятини кескин ривожлантириш, рақобат шароитида компания мавқеини мустаҳкамлаш, фаолиятни ташкил этишнинг замонавий усул ва услубларини жорий этиш бўйича аниқ таклифлар ишлаб чиқади. Лавозим вазифалари доирасида мавжуд комиссияларга раҳбарлик қилади.\nКомпания фаолиятининг молиявий - иқтисодий масалалари бўйича раҳбарликни амалга оширади. Бевосита унга бўйсунувчи таркибий тузилмаларнинг ишини ташкиллаштиради ва назорат қилади. Ўз ваколати доирасида компания номидан ҳаракат қилади.\nФ.И.О: Шаробиддинов Акрамжон Гойиббаевич\nСуғурта билан боғлиқ компания фаолиятига бевосита раҳбарлик қилади ҳамда суғурта бўйича департаментларга юклатилган вазифаларнинг бажарилишига шахсан жавоб беради. Компания тизимида суғурта хизматларини ривожлантиришда жорий ва стратегик вазифаларини белгилайди, уларнинг бажарилиши устидан назорат қилади. Хўжалик юритувчи субъектлар томонидан суғурта йўналиши бўйича эълон қилинадиган танлов (тендер) ларда компания номидан қатнашади. Кўрсатилаётган суғурта хизматларининг тариф сиёсатини юритади. Алоҳида суғурта хизматлари сегментларидан келиб чиқиб суғурта тарифларининг паст ёки юқори кўрсаткичлари бўйича кўрсатмалар ишлаб чиқади ва ўз тавсияларини беради.\nКомпания Бошқаруви раҳбарлари\nФ.И.О: Бахадирханова Нилуфар Данияровна\nМатбуот хизматининг асосий вазифаси, компания раҳбарини таркибий бўлинмаларнинг жорий ва истиқболдаги фаолияти бўйича асосли маълумотлар ва таклифлар билан таъминлаш ҳамда ОАВлар билан алоқаларни ўрнатиш. Хизмат фаолиятини Ўзбекистон Республикаси Президентининг 2019 йил 27 июндаги ПҚ-4366-сон қарори талабларига мувофиқ амалга оширади.\nКомпания бош бухгалтери в.б.\nФ.И.О: Жапаков Саттарберген Илхамжанович\nКомпания устави ва бошқа ички меъёрий ҳужжатларга асосан Бухгалтерия ҳисоби ва ҳисоботи фаолиятига раҳбарлик қилади. «Бухгалтерия ҳисоби ва ҳисоботи тўғрисида»ги Қонун асосида фаолият юритади. Бошқарувнинг молиявий фаолиятини оператив бухгалтерия ва статистик ҳисоби асосида, Ўзбекистон Республикасининг амалдаги қонун ва меъёрий ҳужжатларга мувофиқ амалга оширади.\nХодимлар билан ишлаш департаменти бош менежери\nФ.И.О: Каримова Малика Муратовна\nДепартаментнинг асосий вазифаси компания Бошқарувини керакли ихтисос ва малакадаги мутахассис ҳамда хизматчи ходимлар билан таъминлаш ишларини ташкил қилиш, шунингдек, компаниянинг филиаллари ва бўлинмаларини лавозимлари «Kафолат суғурта компанияси» AЖ Бошқаруви номенклатурасига киритилган ходимлар билан таъминлаш бўйича уларни танлаш, ўқитиш, қайта тайёрлаш ҳамда жой-жойига қўйиш. Компания ходимларининг меҳнат муносабатларини Ўзбекистон Республикаси Меҳнат Кодексига ҳамда амалдаги ички меъёрий ҳужжатларга мувофиқ расмийлаштириш. Компаниянинг барча таркибий тузилмаларининг раҳбар лавозимлари учун амалдаги xодимлар заҳирасини шакллантириш ҳамда заҳирага киритилган ходимларни индивидуал ўқитиш режаларига асосан мақсадга йўналтирилган тарзда тайёрлаб борилишини таъминлаш. Компания талабларидан келиб чиққан ҳолда, xодимларни узлуксиз равишда ўқитиб бориш тизимини яратиш ва самарали амал қилиш йўли билан ходимларнинг керакли бўлган даражадаги малакага эга бўлишларини қўллаб-қувватлаш.\nФ.И.О: Каримов Илхом Исмоилович\nКомпания ва унинг таркибий бўлинмалари, уларнинг ходимлари фаолиятида ахборот технологияларидан фойдаланишни ривожлантиради. Компания ва унинг таркибий бўлинмаларида компьютер ва оргтехникаларидан унумдор фойдаланиш ишларини ташкил қилади. Компанияда компьютер ва оргтехникаларини харид қилиш ва ҳисобдан чиқариш ишларини юритишда қатнашади. Компанияда суғурта хизматларининг интернет орқали онлайн тарзда амалга оширилиш ишларини ташкиллаштиришда қатнашади. Компаниянинг расмий веб сайти, ижтимоий тармоқлардаги саҳифалари давр талаби даражасида бўлишини таъминлайди. Компания суғурта портфелининг электрон маълумотлари базаси кўринишида шакллантириш, кенгайтириш, сақлаш ва анализ қилиш ишларида қатнашади. Компания Бошқарувида интернетдан унумдор ва мақсадли фойдаланишни ташкил қилиш ишларини юритади. Компания Бошқарувида фойдаланилаётган компьютерлар ва оргтехникаларнинг техник ҳолатини таъминлаш ишларини ташкил қилади.\nҚайта суғурталаш ва халқаро алоқалар департаменти бош менежери\nФ.И.О: Жорабоев Жасур Абдурахмонович\nСуғурта заҳираларини шакллантириш бўйича ҳисобни тайёрлайди ва суғурта мажбуриятлари портфелини шакллантиришни назорат қилади. Компаниянинг суғурта мажбуриятларини аниқлайди ва баҳолайди. Қайта суғурталаш операциялари орқали истиқболли қайта суғурта бозорларини ўрганади. Компаниянинг суғурта мажбуриятларини ички ва халқаро қайта суғурта бозорларида жойлаштиради.\nАкциядорлар билан корпоратив алоқалар депаратменти бош менежери\nФ.И.О: Бурибаев Шухрат Исабаевич\nКомпания соф фойдасининг ӯсиш суръатини таъминлаш бӯйича амалий ва аналитик чоралар ишлаб чиқади ва тадбиқ этади. Компаниянинг молиявий барқарорлигини таъминлаш мкақсадида унинг инвестицион портфелини самарали бошқаради. Компания фаолиятини Ӯзбекистон Республикасининг «Акциядорлик жамиятлари ва акциядорларнинг ҳуқукларини ҳимоя қилиш тӯғрисида» ги Қонунига мувофиқ ташкиллаштиради. Компания барқарорлигини ва фойдалилик даражасини таъминловчи, компания инвестиция активларини оптимал бошқариш услубларини ишлаб чиқади ва амалга тадбиқ этади. Қонунчиликдаги ӯзгаришларни доимий равишда кузатиб борган ҳолда инвестиция активларини бошқаришда тизимли ёндашувни таъминлайди. Компания фаолиятини тартибга солувчи ички низомлар ва норматив ҳужжатларни Ӯзбекистон Республикасининг «Акциядорлик жамиятлари ва акциядорларнинг ҳуқукларини ҳимоя қилиш тӯғрисида»ги Конунига мувофиқ ишлаб чиқиб, уларни мукаммаллаштиради. Компания инвестиция фаолияти натижаларини комплекс таҳлилини амалга оширади. Компания акцияларини чиқариш ва жойлаштириш бӯйича чора-тадбирларни амалга оширади.\nСтратегик режалаштириш департаменти бош менежери\nФ.И.О: Нам Гелена Герасимовна\nДепартаментнинг асосий вазифаси - компаниянинг соф фойдасининг изчил ўсишини таъминлаш бўйича таҳлилий чора-тадбирларни ишлаб чиқиш ва амалга ошириш. Компанияни қисқа ва узоқ муддатли ривожланиш истиқболларини халқаро тажрибага ва суғурта фаолиятини янада ривожлантириш учун асосий омилларга (салоҳиятга) асосланган ҳолда ривожлантириш. Филиалларнинг иқтисодий салоҳиятини ўрганиш ва таҳлил қилишни ҳисобга олган ҳолда, тармоқларда ва компанияда суғурта мукофотлари прогнозини ишлаб чиқиш. Қонун ҳужжатларини доимий равишда мониторинг қилиш асосида молиявий бошқарувга мунтазам ёндашишни таъминлаш. Департамент ваколатига тааллуқли масалалар бўйича филиаллар ходимлари билан учрашувлар ва семинарлар ўтказиш.\nИнвестициялар ва суғурта заҳираларини бошқариш департаменти бош менежери\nФ.И.О: Шамурадова Доно Анваровна\nКомпания соф фойдасининг ӯсиш суръатини таъминлаш бӯйича амалий ва аналитик чоралар ишлаб чиқади ва тадбиқ этади. Компаниянинг молиявий барқарорлигини таъминлаш мақсадида унинг инвестицион портфелини самарали бошқаради. Қонунчиликдаги ӯзгаришларни доимий равишда кузатиб борган ҳолда инвестиция активларини бошқаришда тизимли ёндашувни таъминлайди. Компания инвестиция фаолияти натижаларининг комплекс таҳлилини амалга оширади.\nСуғурта даъволарини кўриб чиқиш департаменти бош менежери в.в.б.\nФ.И.О: Рахматуллаев Музаффар Гайратилло ўғли\nДепартаментнинг асосий вазифа ва функциялари, компания билан (компания номидан) тузилган суғурта шартномалари бўйича суғурта қилдирувчи, суғурталанган шахс, жабрланувчи, наф олувчи, ҳуқуқий ворис ёки учинчи шахсларнинг суғурта ҳодисаси юз берганида етказилган зарарни қоплаш бўйича даъволарини вақтида кўриб чиқиш ва ҳал этиш. Компания филиалларидан уларга белгиланган лимитлардан юқори бўлган суғурта қопламасини тўлаш масаласини ҳал этиш бўйича келиб тушаётган ҳужжатларни кўриб чиқиш. Депаратмент ва компания фаолиятини оператив ва сифатли амалга ошириш мақсадида суғурта бозорининг профессионал иштирокчилари билан алоқалар ўрнатиш ва ҳамкорликни ривожлантириш. Шунингдек, компания филиаллари ўртасида мувофиқлаштириш бўйича ишларини амалга ошириш.\nФ.И.О: Шоназаров Нодиржон Туймаевич\nБўлим ўз фаолиятини Ўзбекистон Республикаси Конституцияси ва қонунларига, Ўзбекистон Республикаси Олий Мажлиси палаталарининг қарорларига, Ўзбекистон Республикаси Президентининг фармонлари, қарорлари ва фармойишларига, Ўзбекистон Республикаси ҳукуматининг қарорларига, бошқа қонун ҳужжатларига ҳамда компаниянинг Устави, тартиб-қоидаларига амал қилади. Судларда ва бошқа идораларда компаниянинг мулкий ва бошқа манфаатларини ҳуқуқий ҳимоя қилади. Компанияда меҳнат ҳақидаги қонунларга риоя этилишини таъминлашда, шу жумладан, меҳнатга оид ҳуқуқий муносабатларни тартибга солувчи ҳуқуқий ҳужжатларни (меҳнат шартномаси, жамоавий шартнома ва бошқаларни) ишлаб чиқишда қатнашади. Ушбу ҳужжатлар лойиҳаларини қонунчиликка мувофиқлигини текширади ва ҳуқуқий хулоса беради. Регресс даъволари бўйича суд идораларига бериладиган ҳужжатларнинг тайёрланишини ва топширилишини ташкиллаштиради ҳамда назорат қилади. Қонун ҳужжатларига мувофиқ бошқа функцияларни бажаради.\nКомплаенс-назорати бўлими бошлиғи\nФ.И.О: Дадабаев Хусан Бахтиёрович\nЖисмоний ва юридик шахсларнинг вакилларини қабул қилиш тартибига асосан ишларни амалга оширади ва белгиланган тартибда уларни қабул қилишни ташкил этади. Жисмоний ва юридик шахсларнинг мурожаатларини рўйхатга олинишини таъминлайди. Давлат ва ҳукумат ташкилотлари билан курьерлик алоқаларини ташкил қилади. Ҳужжатлар билан ишлаш шакллари ва услубларини такомиллаштириш бўйича чоралар ишлаб чиқади. Ўрнатилган талабларга мувофиқ компаниянинг тузилмавий бўлинмаларида ҳужжатларни расмийлаштирилиши ва шакллантирилиши назоратини ташкил қилади. Иш юритиш учун масъул ходимларнинг малакасини ошириш, иш юритишга оид масалалар бўйича мажлислар ўтказиш ва маслаҳатлар беради. Раҳбарият томонидан ўтказиладиган мажлисларга тайёргарлик кўришда қатнашади ва уларга техник хизмат кўрсатилишини ташкил қилади.\nКомпания филиаллари раҳбарлари\nҚорақалпоғистон Республикаси филиали директори в.б.\nФ.И.О: Бейболов Серик Худайбергенович\nТел: +998 61 222-56-72\nФилиал руководствуется в соответствии Уставом компании и положением филиала. Осуществляет и обеспечивает развития страхового бизнеса, увеличение количества договоров страхования и увеличение объема страховых премий. Организует рекламно-разъяснительную работу о преимуществах отдельных видов страхования среди населения. Принимает меры по укреплению персонала филиала квалифицированными кадрами путем подбора, повышения их инициативы и ответственности. Филиал несет личную ответственность за обеспечение страховых и производственных стратегий в филиалах и подразделениях. Осуществляет иные функции в соответствии с положением филиала. Осуществляет на основании доверенности договоры, необходимые для осуществления деятельности филиала, предусмотренной Уставом и положением филиала, в пределах, установленных в Правлении, обеспечивает выполнения ими ключевых показателей эффективности, назначаемых ими и руководством компании.\nАндижон вилояти филиали директори\nФ.И.О: Абдужаминов Шерзодбек Толкинович\nТел: +998 74 225-41-41\nБухоро вилояти филиали директори\nФ.И.О: Жалолов Гафуржон Бахшиллоевич\nТел: +998 65 221-55-79\nЖиззах вилояти филиали директори в.б.\nФ.И.О: Мамаюсупов Иномжон Искандарович\nТел: +998 72 226-40-45\nҚашқадарё вилояти филиали директори в.в.б.\nФ.И.О: Хазраткулов Акмал Ризокулович\nТел: +998 75 221-12-09\nНавоий вилояти филиали директори\nФ.И.О: Соибназарова Дилфуза Юсуповна\nТел: +998 79 224-98-00\nНаманган вилояти филиали директори\nФ.И.О: Асатуллаев Рахим Иброхимжонович\nТел: +998 69 227-23-85\nФ.И.О: Юнусов Мансуржон Махмудович\nТел: +998 66 233-54-02\nСурхондарё вилояти филиали директори\nФ.И.О: Худойбердиев Бахтиёр Абдурайимович\nТел: +998 76 227-31-05\nСирдарё вилояти филиали директори\nФ.И.О: Абдукодиров Отабек Уразалиевич\nТел: +998 67 221-00-41\nТошкент вилояти филиали директори\nФ.И.О: Дадабаев Хасан Бахтиёрович\nТел: +998 70 602-11-06\nФарғона вилояти филиали директори\nФ.И.О: Кадиров Умиджон Хабибуллаевич\nТел: +998 73 243-34-43\nХоразм вилояти филиали директори\nФ.И.О: Ибадуллаев Бекдаш Джаббарганович\nТел: +998 62 224-65-86\nТошкент шаҳар филиали директори\nФ.И.О: Мизробшоев Шухрат Шоазимович\nТел: +998 78 150-50-04\n"Андеррайтинг маркази" директори\nФ.И.О: Алимов Зафар Мухторович\nТел: +998 78 150-42-27\nO`qilganlik soni: 63431\nPDF ko`rinishda ko`chirib olish (~111.41 KB)


Қосимов бошқарувидаги ОКМК «Пахтакор»ни мағлуб этиш йўлини топа олмаяпти. Чемпионда яна 1:0 (фотогалерея)\nСуперлиганинг 16-туридан ўрин олган марказий баҳсда «Пахтакор» ўз майдонида ОКМКни қабул қилди. 5-дақиқада Азиз Турғунбоев томонидан урилган тезкор гол мезбонларга 3 очко келтирди.\nБеллашув афишага жавоб бермади. Ўйинда юқори темп кўрингани йўқ. Эътиборлиси, амалдаги чемпион қаторасига 5-ўйинда 1:0 ҳисобида ғалаба қозонди. Миржалол Қосимов бошқарувидаги ОКМК эса «шерлар»ни мағлуб эта олмаслик «анъанаси»ни давом эттирди.\n«Пахтакор» очколарини 44тага етказиб, 2-ўриндаги «Сўғдиёна»дан 14 очкога ўзиб кетди. 28 очкога эга ОКМК эса 16-турдан сўнг 3-поғонага тушди.\nTribuna.uz мухбири ўйинни стадиондан кузатди. Қуйида беллашувдан олинан фотосуратларни томоша қилишингиз мумкин.


Тошкентда 8та кичик саноат ҳудудлари ташкил этилиши мумкин\nТошкент шаҳрида 8та кичик саноат ҳудудларини ташкил этиш режалаштирилмоқда. Тошкент шаҳри ҳокимияти Ўзбекистон Республикаси Президентининг «Тошкент шаҳрида кичик саноат зоналарини ташкил этиш тўғрисида»ги қарори лойиҳасини тайёрлаган.\nҲужжат лойиҳасига кўра, кичик саноат зоналари пойтахтнинг 8 тумани: Мирзо-Улуғбек, Яшнобод, Олмазор, Миробод, Чилонзор, Юнусобод, Бектемир ва Учтепа туманларида ташкил этилади.\nМазкур ҳудудлардаги ишлаб чиқариш майдонлари ва ер участкалари тадбиркорлик субъектларига 10 йиллик узоқ муддатли ижарага берилади. Барқарор ўсиш суръати, лойиҳани ҳаётга татбиқ этиш бўйича шартлар таъминланса, солиқ ва тўловлар ўз вақтида тўлаб борилса ижара муддати ўз-ўзидан узайтирилади.\nШу билан бирга, кичик саноат зоналари иштирокчилари ижара тўловлари борасида имтиёзларга эга бўлади.\nҲужжатда қайд этилишича, тижорат банклари мазкур зоналарда лойиҳаларни амалга ошираётган компанияларга камида 7 йил муддатга имтиёзли кредитларни 24 ойлик Марказий банк қайта молиялаш ставкасидан кўп бўлмаган имтиёзли фоиз ставкалари асосида тақдим этади.\nТошкент саноат зонаси


Бугун Ҳаага трибуналида Югославиянинг собиқ президенти Слободан Милошевич устидан бошланган суднинг навбатдаги йиғилиши бўлиб ўтди.\nСуд йиғилишида Слободан Милошевичнинг ҳимояси учун сўзга чиқадиган биринчи гувоҳ кўрсатмалари тингланди. Мазкур гувоҳ трибуналга суд тайинлаган икки адвокат томонидан чақирилган. Судда ўзини ўзи ҳимоя қилишини билдирган собиқ президент мазкур адвокатлар билан ҳамкорлик қилишни қатъийян рад этмоқда.\nМазкур адвокатлар, суд қарорида қайд этилишича, судланувчининг соғлиғи бир неча бор ёмон бўлиб қолганлиги оқибатида жараённи тезлаштириш мақсадида ёлланган.\nМилошевич ўтган асрнинг 90-йилларида собиқ Югославия ҳудудида инсониятга қарши ва ҳарбий жиноятлар содир этганликда айбланмоқда.


Ислом ва мусулмонлар, 01 январ 2016\nАфғонистоннинг Зобул вилоятида 6-9 ноябрь кунлари Толиблар билан ўзаро жангларда собиқ ЎИҲ амири Усмон Ғозий асир олингани иддао қилинмоқда. Афғон расмийлари "Исломий давлат"га байъат берган ўзбеклар мулла Ахтар Мансурга қарши жанг қилганини тасдиқлади, аммо Ғозийнинг асир олинганини тасдиқламади. Бироқ, ижтимоий тармоқда ЎИҲ матбуот котиби Нусратуллоҳ Мужоҳидга оид, деб тарқатилган видолашув бу каби иддаоларга асос бўлмоқда.\nЎтган ҳафта Қирғизистон жануби ва Ўзбекистонда танилган 37 яшар имом Рашод қори Камолов 5 йилга озодликдан маҳрум этилди. Расмийлар бу ишни мамлакат жанубида радикаллик кайфияти кучаяётганига бир далил ўлароқ қабул қилдилар. Ҳимоя томони имомга қўйилган айбловлар судда исботланмаганини даъво қилмоқда.


ОИТВ юқтирган болалар сони ортмоқда\nЖанубий Қозоғистонда одам иммун танқислиги вирусини (ОИТВ) юқтирган гўдаклар сони ортишда давом этмоқда. Бугунга келиб улар сони 61 нафарга етди. Яқинда бу касалликдан яна бир бола ўлди.\nШундай қилиб, болаларга ОИТВ борлиги аниқланган икки ойдан буён уни юқтирган бешинчи гўдак оламдан ўтди.\nОИТВдан бу тарзда оммавий зарарланиш ҳали Қозоғистон тарихида учрамаган эди. Унинг манбаини топишга соғлиқни сақлаш мутасаддилари, прокуратура ва полиция кучлари ташланган. Гарчи болалар касалликни қон қуйиш муолажаси натижасида юқтирган бўлиши мумкинлигини тахмин қилинган бўлса-да, бу ҳали исботини топмади.\nМазкур тахмин пайдо бўлишига касалланган болаларнинг барчаси турли вақтларда ҳар хил сабабларга кўра шифохонада даволангани, уларга қон қуйиш муолажаси амалга оширилгани сабаб бўлган эди.\nМаълум бўлишича, гўдакларда ОИТВ борлиги бундан ярим йил илгари аниқланган, бироқ бу оммага ошкор этилмаган. Фақат касалликни юқтирганлар сони кескин ортгандан кейин бу маълумотни яширишнинг имкони бўлмай қолган.\nБолаларнинг ОИТВ билан бундай оммавий зарарланиши мамлакат соғлиқни сақлаш вазири Ербўлат Досаев ва Жанубий Қозоғистон вилояти ҳокими Бўлат Жилкишиевнинг ишдан бўшатилишига сабаб бўлди. Шунингдек, олти юздан ортиқ киши ўз вазифасидан озод қилинди. Элликка яқин тиббиёт муассасаси фаолияти вақтинча тўхтатиб қўйилди.\nСўнгги маълумотга кўра, мамлакат президенти Нурсултон Назарбоев мазкур ҳолатни ўз назоратига олган. Айни пайтда бу ҳодиса юзасидан 54 та жиноят иши қўзғатилган.\nМамлакат Бош прокурори катта ёрдамчиси Торехон Адайнинг билдиришича, Жанубий Қозоғистон соғлиқни сақлаш департаментининг собиқ раҳбари, унинг икки ўринбосари, вилоят болалар шифохонаси бош врачи, шунингдек, қон қабул қилиш маркази ва вилоят ОИТС маркази бошлиқлари устидан жиноят иши очилган. Уларнинг барчасига ўз вазифасига совуққонлик билан ёндашиш айби қўйилган.\nАҳоли вилоятда тиббий хизмат сифати жуда ёмонлигидан доимо шикоят қилиб келади. Жанубий Қозоғистоннинг янги ҳокими Умрзоқ Шукеев эса ишни тиббий хизмат сифатини яхшилашдан бошлашга бел боғлаган. У айни пайтда асосий эътибор ОИТВ юқтирган болаларнинг даволанишига қаратилиши айтмоқда.\nҲозир вилоят юқумли касалликлар шифохонасида ОИТВни юқтирган болалар учун 30 та ўрин ажратилган. Яқин кунлар ичида бу ерга санкт-петербурглик, шунингдек, АҚШ ва Европадан мутахассислар ёрдамга келиши кутиляпти.\nОИТВ юқтирган болаларнинг оилаларига 100 минг тангадан (800 долларга яқин) товон пули ажратиладиган бўлди.


Қирғизистон ҳукуматига қарши намойишчилар Бишкекдаги ҳукумат биносини эгаллаб олди.\n08 март 2021, Тошкент вақти: 05:03\nМухолифат тарафдорлари давлат телевидениеси ва радиосини ҳам назорат қилмоқда. Намойишчилар мухолифат раҳбари Феликс Қуловни қамоқдан озод қилди. “Ор номус” партияси раҳбари, мамлакат собиқ вице-президенти Феликс Қулов Президент Ақаевни мухолифат раҳбарлари билан учрашиб, ҳокимиятни тинч йўл билан топшириш борасида музокара ўтказишга чақирди. Намойишчилар Президент Ақаевнинг истеъфосини талаб қилмоқда. Ақаев ҳозир қаердалиги номаълум.\nҚирғизистон собиқ парламенти аъзоси Оксана Малеваная эски парламент аъзолари бугун кечқурун фавқулодда йиғилиш ўтказишини билдирди.\nАйни пайтда, мухолифат тарафдорлари намойиши Қирғизистоннинг Жалолобод, Ўш ва Боткен шаҳарларида ҳам давом этди.\nХалқаро ҳамжамият Қирғизистондаги воқеаларни диққат билан кузатиб бормоқда.\nАҚШнинг Бишкекдаги элчихонаси мухолифат кучларини зўравонликлар содир этилишига йўл қўймасликка чақирди.\nХитой ҳукумати Қирғизистонда ижтимоий барқарорлик ўрнатилишига умид билдирди.\nБугун Россия Ташқи ишлар вазирлиги Қирғизистон мухолифат кучларини муаммони мамлакат қонунлари доирасида хал этишга даъват қилди.\nРоссия Ташқи ишлар вазири Сергей Лавров Қирғизистондаги тартибсизликлар учун Европада хавфсизлик ва хамкорлик ташкилоти қисман масъул эканини айтди.\nҚозоғистон пойтахти Остона шаҳрига сафарда бўлган Россия Бош вазири Михаил Фрадков бугун эрталаб Москва расмийлари Қирғизистонда куч ишлатилишига қарши эканини маълум қилган эди.\nГрузия Президенти Михаил Саакашвили Қирғизистондаги муаммолар тинч йўл орқали хал этилиши кераклигини айтди.


Моҳинур Рустамова2021-06-01T14:26:34+05:001 Iyun, 2021|“Йилнинг энг фаол журналисти – 2021”, Матбуот|\nЗАНГИОТАДАГИ ВАЗИЯТ ЎЗГАРДИМИ ЁКИ?\nМИШ-МИШЛАРГА ОЙДИНЛИК КИРИТАМИЗ…\nБугун дунё ҳамжамиятининг бутун диққати ер юзини қамраб олган коронавирус пандемияси билан курашиш, унга қарши вакцина ишлаб чиқиш ва тезроқ бу кўринмас ёвдан қутулишга қаратилган. Аммо Зангиота туманида ташкил этилган шифохонадаги вазият ҳақида ижтимоий тармоқларда тарқалган фото ва видео лавҳалар ҳаммани ўйлантириб қўйгани ҳам айни ҳақиқат. Зангиотадаги шифохонада чойшаблар алмаштирилмаётгани, озиқ-овқат ва дори воситаларини беморнинг яқинлари томонидан олиб келиб берилаётгани ҳақидаги чиқишлар шулар жумласидан. Ушбу ҳолатлар юзасидан Соғлиқни сақлаш вазирининг биринчи ўринбосари Абдуҳаким ХАДЖИБАЕВнинг Зангиотадаги шифохона шифокорларига қаратилган аудио мурожаатида келтирилган фикрларга кўра, интернетда тарқалаётган ҳаволалар қисман бўлса-да ҳақиқат.\n«БИР ЙИЛЛИК ПУЛНИ БИР ОЙДА ОЛЯПСИЗЛАР»\n— Врачларни қамаш керак дейман, мен ўзим уларни қаматтираман. Зангиотадан бошлаймиз. Бир ойда бир йиллик маошни оляпсизлар. Бир ойга битта шу клиникага 40 млрд. (сўм) кетяпти, ўша 40 млрд.ни 90 фоизи сизларнинг (шифокорлар назарда тутиляпти) маошларинг, – дея куйинган Соғлиқни сақлаш вази-рининг биринчи ўринбосари Абдуҳаким ХАДЖИБАЕВ. Шунингдек, махсус шифохонадаги беморларга муносабатга тўхталган. Касаллик тарихи касал тушгандан кейин 3 кунлаб ёзилмай ётгани, ҳамма касаллик тарихи трафа-ретлиги, бемор ётган чойшаблар ҳатто 7 кунлаб алмаштирилмаётгани, бир хил тушиб кетаётган кислород давленияси, антибиотиклар захираси билан етарли бўлса-да, касалнинг ўзига дори ёзиб берилаётгани, ваҳоланки Соғлиқни сақлаш вазирлигига зарур дори бўйича мурожаат қилиниши кераклиги каби масалаларни ўртага ташлаган ва қатъий талаб қўйган:\n— Хаёлларингдан чиқаринглар, бу ўтиб кетадиган нарса эмас. Ёки тартибга тушасизлар ёки бошқа йўли йўқ. Мен прокуратурага беришни хоҳламас эдим. Агарда кескин ўзгариш бўлмаса, прокуратурага беришга мажбур бўлинади. Биттаям главрачни бўшатмаймиз… Ҳаммасини бўйнига қўйиб, ундан кейин нима қилиш кераклигини айтамиз.\nКУЙИШНИ ҲАМ, КУЛИШНИ ҲАМ БИЛМАЙДИГАН ЯНА БИР ҲОЛАТ\nБир неча кун олдин ижтимоий тармоқларда Наманган шаҳридаги “Илғор” маҳалласида яшовчи бир фуқаро covidга чалинганлар шифохонасида вафот этгани ва майитни ювиб-тараб, унинг яқинларига бошқа жасадни алмаштириб бериб юборишгани мазмунидаги хабар тарқалди. Ўрганишлар натижасида аниқланишича, ўша куни салкам 80 ёшни қоралаган отахоннинг ўғлига эрталаб Наманган шаҳрида ташкил этилган “Баркамол авлод” шифохонасидан қўнғироқ қилишган ва отасининг оғирлашгани ҳақида хабар беришган. Бироз муддатдан сўнг яна қўнғироқ қилиб, отахоннинг вафот этга-нини маълум қилган. Шундан сўнг ўғил отасининг жасадини олиб келиш учун шифохонага боради ва “марҳум”нинг қўл телефонига қўнғироқ қилади. Бахтли тасодифга кўра гўшакни унинг “ўлган” отаси кўтаради. Бу ҳолатни кутмаган йигит отасининг вафоти ҳақидаги хабардан бир стрессга тушган бўлса, кутилмаган бу вазият унга яна бир стресс бўлади. Биргина исм-шарифнинг ўхшашлиги сабаб шунча тушунмовчилик вужудга келган. Бироқ инсоннинг бошига яқинининг хасталиги билан боғлиқ оғир синовли вазият тушиб турганда бемор билан боғлиқ ҳар қандай совуқ хабар яқинларини эсанкиратиб қўйиши шубҳасиз. Бизни ажаблантиргани эса битта ҳолат юзасидан икки марта ҳам янглиш хабар бериш мумкинми?\nИнтернетда тарқалаётган турли хабарларга аниқлик киритиш, аҳолининг ҳолат юзасидан фикрини билиш, бўлиб турган вазиятни ўз кўзимиз билан кўриб, масалага холис ёндашиш мақсадида Зангиота туманидаги шифохонага бордик. Хўш, вазир ўринбосарининг танқиди ва шифокорлар олдига қўйган қатъий талабларидан сўнг вазият ўзгардими? Биз масъулларнинг эмас, айнан ўша шифохонага иши тушган аҳолининг фикрига қизиқдик. Шифохона эшиги олдида турган 30 га яқин одам билан суҳбатлашганимизда аксарияти ичкаридаги вазиятдан кўнгли тўқлигини, шифокорлар томонидан ҳеч қандай дори воситалари ёки озиқ-овқат маҳсулотлари сўралмаётганлигини айтишди. Шундай бўлса-да, суриштирув жараёнида даволанаётган яқинларига овқат олиб келганларни ҳам учратдик. Уларни суҳбатга тортганимизда исми сир қолишини илтимос қилиб, ҳолатни қуйидагича изоҳлашди:\n«БЕРИЛАЁТГАН ОВҚАТЛАРДАН ҚОНИҚЯПМИЗ, АММО…»\n— Бу ерда менинг онам даволаняпти. Онамнинг қандли диабет касали ҳам бор. Ва у кишига кучли, ҳазм бўлиши қийин бўлган таомлар мумкин эмас. Шифохонада ҳаммага бир хил овқат тарқатилади. Берилаётган овқатлардан кўнглимиз тўлади, лекин уларнинг ҳаммаси ҳам онамга мумкин эмас. Шунинг учун ўзимиз уйда тайёрланган, енгилроқ таомлардан олиб келиб беряпмиз.\n«ЎЗИМ ҲАМ ШУ ЕРДА ДАВОЛАНДИМ»\nСуриштирувимиз чоғида яқинини йўқлашга келган, бундан бир қанча вақт олдин covidга чалиниб, ўзи ҳам ушбу касалхонада даволаниб чиққан ҳамюртимизни учратдик. Унинг ичкаридаги ҳақиқий вазият ҳақидаги фикрларини тингладик.\n— Мен шахсан ўзим шу шифохонада даволандим ва бу ердаги вазият мени тўлиқ қониқтирди. Лекин бир муддат олдин фуқароларнинг уйидагилари озиқ-овқат олиб келяпти ёки шифокорлар томонидан дори воситалари сўраляпти, деган гаплар тарқалди. Аммо нима учун бу нарсалар сўралаётгани бўйича ҳеч ким чуқурроқ ўйлаб кўрмаяпти. Шахсан ўзим мисолимда бу икки ҳолатга изоҳ берадиган бўлсам, биринчи, яъни озиқ-овқат масаласида ўзбекчилигимизда касалнинг ёнига сўраб борилганда бўш қўл билан борилмайди. Нимадир егулик олинади ва бу биз учун табиий ҳол. Менинг ҳам яқинларим кўришга келганда овқат олиб келишди. Лекин ичкарида берилаётган таомлар, ростини айтаман, ҳаминқадар яшайдиган кишиларнинг уйида ҳар куни бунақа овқат қилинмайди. Шароит бунга йўл қўймайди. Аммо бу ерда беш маҳал бепул, гўштли овқат ва ичимликлар тарқатилади. Дориларнинг уйдагилардан сўралишига келадиган бўлсак, уларни шифокорлар эмас, беморларнинг ўзлари сўрашяпти. Мисол учун, бу ерда сovidга чалинган турли даражадаги беморлар даволаниши мумкин. Аммо уларни давлат бир хил дозадаги антибиотик билан таъминлаяпти. Биттагина қорин қисмига қилинадиган уколни оладиган бўлсак, уни 2% лик миқдорда кун давомида 5 марта олиш ҳам мумкин ёки уйдагиларга шунинг 10% лигидан олиб келтириб бир кунда бир марта олиш ҳам мумкин. Шахсан мен ўз ихтиёрим билан унинг 10% лигини уйдагиларга айттирдим ва кунда давомида бир марта шу уколни олдим, холос.\nФикрлардан кўриниб турибдики, бугунги кунда коронавирус билан боғлиқ вазият биз ўйлаганчалик ёмон эмас. Аммо “Шамол бўлмаса, дарахтнинг учи қимирламайди” деганларидек, бу ҳолат 100% талабларга жавоб беради, деб ҳам айтолмаймиз. Негаки, аҳоли орасида тарқалган гаплар ҳамда вазир ўринбосарининг шифокорларга мурожаатидан ҳам кўриниб турибдики, тизимда ҳануз тузатилиши керак бўлган муаммолар бор. Умид қиламизки, улар ҳам тез орада барҳам топади. Шу ўринда эслатиб ўтмоқчимиз, агар сизнинг бирорбир яқинингиз ушбу касаллик билан хасталанган бўлсаю, мавжуд тизимдан кўнглингиз тўлмаса ёки муаммоли вазиятларга дуч келсангиз, таҳририятнинг (+998 95) 194 64 16 рақамига ёки Соғлиқни сақлаш вазирлигининг 1003 қисқа рақами ва (+998 71) 239 47 95 ишонч телефонига қўнғироқ қилишингиз мумкин.\nУшбу мақола “Даракчи” газетасининг 39-сонида (29.10.2020) чоп этилган.


20:41 / 09.04.2020\nТошкент вилоятининг Юқори Чирчиқ туманида ташкил этилаётган 20800 ўринга мўлжалланган карантин полигонида 8096 нафар фуқаро жойлаштирилган. Бу ҳақда Тошкент вилояти ҳокими Рустам Холматов Kun.uz’га берган интервьюсида маълум қилди.\n“Карантин эълон қилингандан буён вилоят бўйича 11599 нафар фуқаро коронавирус инфекциясига чалинган беморлар билан мулоқот қилганликда гумон қилиниб карантинга олинган эди. Бугунги кунда карантин муддатини ўтаб бўлганларга жавоб берилди, ҳозирги вақтда 894 нафари тиббий муассасаларда, 7137 нафари эса махсус муассасаларда, 3332 нафари уй шароитида назоратда сақланмоқда. Уй шароитида карантинга олинган 3332 нафар фуқаро 795 та оила вакиллари ҳисобланади. Ички ишлар, миллий гвардия ходимлари уй шароитида карантинга олинганларнинг карантин талабларига риоя қилишини қатъий назорат қилишмоқда.\nЧирчиқ шаҳридаги вилоят юқумли касалликлар шифохонаси, Зангиота, Тошкент, Оққўрғон, Ўрта Чирчиқ, Қибрай туманларининг юқумли касалликлар шифохоналари, Республика шошилинч тиббий ёрдам марказининг вилоят филиали, вилоят онкология диспансери, Қуйи Чирчиқ тумани туғруқ бўлими, Чирчиқ шаҳридаги “Дилчеҳра” хусусий клиникасида беморлар билан бевосита алоқада бўлганлар стационар шароитда кузатувда. Бундан ташқари, Юқори Чирчиқ туманида ташкил этилаётган 20800 ўринга мўлжалланган карантин полигонида чартер рейслар орқали чет давлатлардан олиб келинган, “Ғишткўприк” чегара божхона пости орқали Ўзбекистон ҳудудига кириб келган ҳамда Тошкент вилоятида истиқомат қилувчи фуқаролар – жами 8096 нафар киши жойлаштирилган. Чирчиқ ҳарбий полигонида “Ғишткўприк” чегара божхона пости орқали Ўзбекистон ҳудудига ўтган 640 нафар шахс 14 кунлик карантинга олинган”, дея Рустам Холматовнинг сўзларини келтирмоқда Kun.uz мухбири.\nРустам Холматовнинг қўшимча қилишича, Тошкент вилоятида коронавирус инфекциясининг олдини олиш ва даволаш учун аҳолига биринчи навбатда зарур бўлган тиббий буюмлар, вирусга қарши дори воситалари, ҳарорат туширувчи ва антибиотиклардан иборат 1,3 млрд. сўмлик 61 хилдаги дори воситаларининг 2 ойлик захираси яратилган.\nКоронавирус тарқалишининг олдини олиш ва карантин тадбирларини амалга ошириш доирасида Тошкент вилояти, туман ва шаҳарларининг маҳаллий бюджети қўшимча манбалари ҳисобидан 4 млрд. сўм ажратилган бўлиб, шундан 2,5 млрд. сўм Санитария Эпидемиология осойишталик маркази, туман ва шаҳар бўлимларига, 1,5 млрд. сўм туман ва шаҳар тиббиёт бирлашмаларига тақдим этилди. Бу маблағларга ҳудудларда тиббий анжомлар, махсус кийим-бош, бир марталик шахсий гигиеник воситалар харид қилинади ва дезинфекция ишлари амалга оширилади.\n“Вилоятимиз Санитария Эпидемиология осойишталик марказига “Инқирозга қарши курашиш” республика жамғармаси томонидан қўшимча 13,5 млрд. сўм маблағ ажратиб берилди. Ҳозиргача шундан 7,7 млрд. сўм, жумладан, Тошкент вилоятидаги 8 та санаторияга 4,1 млрд, 10 та бюджет муассасасига 2,8 млрд, Санитария Эпидемиология осойишталик марказига зарур жиҳозлар харид қилишга 729,7 млн.сўм йўналтирилди. Вилоят “Инқирозга қарши курашиш” жамғармасининг ҳисобрақамида 5,5 млрд.сўмни сақлаб турибмиз. Карантинга олинган муассасаларда қўшимча харажатларга эҳтиёж туғилса, талабнома асосида бир кун ичида молиялаштириб берилиши назоратга олинган.\nКарантин эълон қилингандан буён 299 минг 853 нафар фуқаро вилоятдаги 7 та санитар-карантин пунктларидан ўтган. Чегара орқали кириб келаётган фуқаролар тўлиқ тиббий кузатувдан ўтказилмоқда. Бугунги кунда хориж давлатларидан келган фуқароларни 14 кунлик карантинга жойлаштириш мақсадида вилоятимизда 22 та карантин пунктлари ташкил этилган. Шунингдек, вилоят бўйича жами 594 нафар шифокор, 5112 нафар ўрта тиббий ходим (220 нафар терапевт, 137 нафар реаниматолог, 86 нафар инфекционист, 151 нафар эпидемиолог), дезинфекторлар ва кичик тиббий ходимлар коронавирус профилактикаси ва стационар шароитида даволаш учун сафарбар этилган”, дейди Рустам Холматов.\nТошкент вилояти ҳокимининг таъкидлашича, вилоят ҳудудида карантин тартиблари янада кучайтирилади. Аввалроқ вилоятдаги тўртта шаҳар – Олмалиқ, Ангрен, Янгийўл ва Чирчиқ шаҳарларида карантин тартиблари кучайтирилгани ҳақида хабар берилган эди.\nТошкент вилоятида коронавирус инфекцияси билан касалланганлар сони 9 апрель ҳолатига 32 нафарни ташкил этмоқда. Уларнинг барчаси Вирусология илмий текшириш институти ва Эпидемиология, микробиология ва юқумли касалликлар илмий-тадқиқот институти клиникаларида даволанмоқда.


Таълим 04.07.2020 12:43\nМактабларда ечилган ва ечимини кутаётган муаммолар хусусида\nҲеч кимга сир эмас-ки, сўнгги йилларда халқ таълими соҳасига катта эътибор қаратилди. Агар рақамларга эътибор қиладиган бўлсак, улкан ўзгаришларни кузатиш мумкин. Жумладан, охирги икки йилда 80 та мактаб қурилиб, 806 мактаб реконструкция қилинди, 1 минг 224 мактаб мукаммал таъмирланди. Икки ярим мингдан ортиқ мактаб қадимий яъни буржуйка печлардан халос бўлди, қарийб саккиз юз мактаб тоза ичимлик суви билан таъминланди.\nШунга қарамай, соҳада қилиниши керак бўлган ишлар жуда кўп. Ижтимоий тармоқларда баъзи мактабларнинг ачинарли ҳолати ҳақида баҳс-мунозаралар кузатилаётгани ҳам шундан.\nҚайд этиш керакки, айни вақтда муҳокамаларга сабаб бўлаётган объектлар бу - филиаллардир. Аксарият ҳолатларда уларни аҳоли ҳашар йўли билан қуриб, асосий мактаб ўрнига ўша ерда ўқиш ташкил этилган. Улардаги аҳвол ачинарлилиги билан биргаликда, ўқувчи сони жуда кам бўлганидан сифатли таълимни ҳам ташкил этиб бўлмайди. Одатда 1-2 синфхонадан иборат ва бир синфда 2-3 тадан 1-3-синф ўқувчилари ҳам ўқийдиганлари анчагина.\nШу боис ҳам охирги 2 йилда 149 мактаб филиали тугатилди, улардан 125 тасига мактаб мақоми берилди. Ҳозирда 1 минг 179 мактаб филиали фаолиятини давом эттирмоқда. Уларнинг ҳам босқичма-босқич тугатиш, аҳоли ўсадиган ҳудудларда тўлақонли мактабга айлантириш зарур.\nМактабга йўналтирилган сармоя энг муҳим сармоя ҳисобланади. Халқ таълими вазирлигининг матбуот хизматидан маълум қилишларича, давлат бюджетини тасдиқловчи Олий Мажлисга, маҳаллий бюджетларни тасдиқловчи маҳаллий кенгашлар ва ҳокимиятларга ҳамда бошқа ҳомий ва битирувчиларга қилинган мурожаатлар эвазига охирги 2 йилдаги қурилиш, таъмирлаш ва жиҳозлашга ажратилган сармоялар миқдори сезиларли равишда ортди. Лекин, мактабларнинг аҳволини яхшилашни янада тезроқ амалга ошириш учун, албатта, қўшимча маблағлар зарур. Яъни мактабларга ёрдам учун марказлашган давлат инвестиция маблағлари, маҳаллий бюджет ҳамда ҳомийлик маблағлари жалб этилишида жойлардаги мутасаддиларнинг ёрдами жуда муҳим.\nҚайд этиш керакки, соҳада йиллар давомида йиғилиб келган, ўз ечимини кутаётган талайгина муаммолар мавжудлигини барчамиз биламиз. Уларни бартараф этишда биргаликда амалий ҳаракатлар билан ёндашсак, унинг ечими устида бош қотирсак, мактабларга кўмаклашиш масаласини умуммиллий ҳаракатга айлантирсак, албатта қўйилган мақсадга эришамиз.


O‘zLiDePнинг даъво аризаси туфайли тадбиркор судда ютиб чиқди | O'zLiDeP\nO‘zLiDeP Наманган вилоят Кенгаши жисмоний ва юридик шахсларнинг мурожаатлари билан ишлаш бўлими “Sunny Light Trade” ва Наманган шаҳар ДСИ билан юзага келган низо бўйича иқтисодий судга даъво аризаси киритди. Ҳолатга ойдинлик киритиш мақсадида Х.Сулайманова номидаги Республика суд экспертиза марказига судга оид бухгалтерия экспертизаси тайинланди.\nЖорий йил 13 декабрь куни Наманган шаҳар Иқтисодий суди томонидан Наманган шаҳар ДСИнинг “Sunny Light Trade Service” МЧЖдан\n90,5 млн. сўм қўшимча қиймат солиғи ундириш хақидаги даъвоси рад этилди.\n– Бундан икки ой аввал O‘zLiDeP Сиёсий Кенгаши Ижроия қўмитаси раиси А.Хаитов билан бўлиб ўтган учрашувда Наманган шаҳар ДСИ томонидан нотўғри ҳисобланган қўшимча қиймат солиғи билан боғлиқ бўлган масалани ҳал этишда кўмак сўрган эдим, – дейди корхона раҳбари О.Аҳмедов. – Ўтган вақт мобайнида O‘zLiDeP Наманган вилоят Кенгашининг саъй-ҳаракатлари билан манфаатларим ҳимоя қилинди. Бунинг учун O‘zLiDePдан миннатдорман.\nСпикер ўринбосари Берунийда фермер хўжаликлари фаолияти билан танишди


Арвоҳларни чирқиратган ўгай она - 1 Июля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Июль » 1 » Арвоҳларни чирқиратган ўгай она\nМен ўқишга кирдим. Институтда таҳсил олиш ҳиссиёти бошқача бўларкан. Баҳайбат шаҳар, баланд иморатлар, улкан орзулар, катта болалар… Мактаб ва коллежда атрофингдаги тенгдошларинг дунёга беғубор кўзлар билан боқувчи, ҳали болалиги ортда қолмаганлар бўлса, бу ерда қатъиятли, дадил, ўз кучига ишонган, ўз йўлини топган, мақсадини аниқ биладиганлар даврасидасан. Ҳар бири ўзига хос хислатга эга алоҳида бир дунё. Уларнинг кимлигини билиш ва оламига кириш ҳам улкан завқ бағишлайди. Курсдошларим билан тезда тил топишиб кетдим, фақат бир қиздан бўлак… Жамила. Қўнғирсоч, чеҳраси беғубор қиз, бир қарашда диққатни тортадиган даражада сулув эди. Айниқса, катта-катта мунгли кўзларининг чиройи ҳавас уйғотарди. Бу қизни суҳбатга тортиш амримаҳол эди. Биз у ҳақда исмидан бўлак ҳеч нарса билмасдик. Қаердан ҳам билардик, ахир бу индамас қиз ҳеч кимга қўшилмасди. Бу, айниқса, катта танаффусда билинарди. Бир бурчакда ўйчан тенгдошимнинг мунғайибгина туриши боқувчисиз қолган мушукчани эслатарди. Унинг қўйнига қўл солиб кўриш керак, дея кўнглимдан ўтказдим. Жамила ёрдамга муҳтождай туйилди, назаримда. Унга кулишни ўргатгим келди. Бизга ўхшаб беғам, қувноқ қизга айланишини истардим. Бунинг учун у, энг аввало, биз олти дугонанинг сафига қўшилиши керак эди. Жамилани қаторга киритамиз. Бу таклифга қарши чиққанлар ҳам бўлди, бироқ ягона сабаб — унинг беозору беғубор чеҳраси қаршиларнинг шаштини қайтарди. Хуллас, Жамилани қўярда-қўймай даврамизга чорлайдиган бўлдик. Унинг бизга қўшилиб-қорилиб кетиши осон кечгани йўқ. Аммо меҳр музни эритади, тошдан гул ундиради, деганлари рост экан. Бу индамас бизга эл бўлди ва бир ажойиб кунда ёрилди.\n— Икки ой аввал мен ғаройиб қобилиятимни йўқотиб қўйдим, — деди у кўзлари ёшланиб.\nУ бу гапни шу қадар қайғуга ботиб айтдики, гўё энг яқин одамини тупроққа қўйгандек эди. Унинг жиққа ёшга тўлган кўзларини кўриб: «Одам ҳам қўлидан келадиган ишни йўқотиб қўйганига шунча изтироб чекадими? Қандай кетган бўлса, у бир кун шундай ғойибдан пайдо бўлар. Шунга шунчами, хайриятки, онаси ўлмабди», — дедим ичимда.\nУ юзида қотган икки томчи ёшини артиб, давом этди.\n— Мен авваллари ундан халос бўлишни истардим. У яшашимга халал беради, деб ўйлардим, бироқ адашибман. Балиқ сувсиз туролмаганидек, мен ҳам усиз яшолмас эканман. Ҳаётимга мазмун-моҳият бағишлаган нарса айнан шу қобилият эканлигини энди фаҳмладим. Уни ортга қайтариш учун ҳозир жонимни жабборга беришга ҳам тайёрман.\n— Қизиқ, жонингни жабборга беришга маҳтал қилган қобилиятнинг номи нима, билсак бўладими, Жамила? — деб сўрадим сабрсизлик билан.\n— Ёзувчилик. Бу қобилият ўн икки ёшимда пайдо бўлганди. Онам билан опамнинг ўлимидан кейин…\nУ гапиролмай қолди, менинг этларим эса жимирлаб кетди. Онаси, десам, бу қиз онаси тугул жондан азиз жигаридан ҳам жудо бўлишга улгурган экан. «Тани бошқа дард билмас», деганлари шу бўлса керак-да. Нега бу жим юради, десам, дарди ичида экан-да. Муштдеккина қизнинг бошида шунча ташвиш, шунча ғам. Бир муддат у кўзимга орамизда энг ақли расо қиз бўлиб туйилди. Дугоналаримга боқдим, кўзларидан сизиб чиққан ёшни артаётганлар худди шундай аҳволда эдилар. Биз энди Жамилага яқинроқ келдик. Бутун вужудимиз қулоққа айлангандек эди гўё.\n— Опам тузалмас дардга чалиниб, ўн беш ёшида вафот этди. Онам бу жудоликни кўтаролмади. Опамнинг ўлимидан кейин уч ой ўтмасидан онажоним ҳам бизни тарк этди. Ғамга ботган отам ёнида бўзлаб қолавердим. Онамнинг, менга доим ёрдам берадиган опамнинг ўлимига куярдим. Баъзан кечалари унинг ёнимда бўлиб қолишини хоҳлардим.\nОтам уйланди. Ўгай онам менга кун кўрсатмасди. Аччиқ калтаклардан кўз очирмайдиган онамнинг зулми ҳақида отамга оғиз очай, десам, мени эшитмасди. Яқинларимиз эса оч қорним, тинч қулоғим, қабилида иш тутиб, бу можароларга аралашмасди. Хуллас, мен қалам билан овунадиган бўлдим. Аввал шеърлар, сўнг кичик-кичик ҳикоялар дафтар саҳифаларидан ўрин ола бошлади. Ҳар бир ҳикояда опамнинг қиёфасини чизар, уни тасаввуримда минг марталаб тирилтирардим. Кундалигим ҳам бор эди. У орқали ҳар кун опам билан суҳбат қурардим. Ниҳоят, мўъжиза юз берди. Хоҳ ишонинг, хоҳ ишонманг, опам узоқ уйқудан уйғонган одам каби бир кун хонада йиғлаб ўтирганимда пайдо бўлди. Мен уни нариги дунёдан чақириб олгандим.\n— Э, Худо, бу хона нега бунчалар зерикарли, — деди биров.\nАтрофга аланглаб қарадим, ҳеч ким йўқ эди. Вужудимга титроқ инди.\n— Ким бор бу ерда? — дедим аранг овоз чиқариб.\n— Одам ҳам ўз опасини танимайдими? Бу мен, сингилжон, қўрқма. Йиғлаб чақирганинг учун ёнингга келдим, — деди у.\nМен опамни кўрмасдим, фақат овозини эшитардим, холос. Лекин шунинг ўзи ҳам мен учун катта бахт эди. У билан суҳбатлашишни хоҳласам, кундалигимга мактуб битардим. Шунда у пайдо бўларди. Бу чинакам мўъжиза. Опам билан тонггача дардлашардик. У мен учун гўё ўлмагандай эди. Ниҳоят ҳаловатимни топгандай эдим. Ҳаётимга мазмун киргандек эди. Ўгай онамнинг зулмини айтмаса, яшашимга деярли ҳеч нарса халал бермасди. Кундан-кун яшнаб бораётганим ўгай онамга ёқмай қолди. Нима қилиб бўлса ҳам мени йўқотишни истаётганини билардим. Хуллас, ўз руҳий азобларим билан опамнинг руҳини ҳам қийнай бошладим. Изтироб уни кучсизлантириб қўяётганини сезиш қийин эмас эди. Энди ёзишимга ҳожат йўқ эди. У кўзларимдан ёш чиқиши билан пайдо бўларди.\n— Отамга айт, сингилжон, ахир у сени хароб қилади, — деб менга қўшилиб изиллаб йиғларди у.\nБир куни ўгай онам бехосдан чинни идишни синдириб қўйганим учун мени ўласи қилиб калтаклади. Овозимни опам эшитмасин, деб йиғламасликка уринардим. Бундан баттар ғазаби қайнаган ўгай онам мени қўли билан эмас, ўқлов билан урди. Оғриқ зарбидан чинқириб юбордим. Шу пайт даҳшатли воқеа содир бўлди. Стол устидаги пичоқ ҳавога кўтарилди ва тўғри ўгай онамга қараб учиб келди. Чап бериб қолмаганида пичоқ унга санчилиши аниқ эди. Ранги оқариб кетган ўгай онам бир бақирди-ю, ошхонадан югуриб чиқиб кетди. Мен ким бундай қилганини билардим. Бу опам эди. Ўша кеча туш кўрдим. Тушимда онам йиғларди. У менга қараб:\n— Она қизим, опангни жўнат, сени бирровга кўриб келаман, деб кетганича қайтмади, ҳаяллаб қолди. Мен хавотир оляпман. У ортига қайтмаяпти, қизим, жойи бўш ётибди. Жойида тинч ухлаганида мен ҳам тинч бўлармидим, — деди.\nШундагина опамни безовта қилиб, онамга ҳам тинчлик бермаганимни англадим. Эртасига опамга: «Кет! Сен билан ортиқ гаплашишни истамайман!» деб қувиб юбордим. Чунки у яхшиликча кетишни истамади. Боз устига, ўгай онамни қўрқитиш унга ҳузур бағишлайдиган бўлиб қолганди. Шу сабаб ўгай онам менга энди озор етказишдан қўрқарди. Опамни ҳайдаган кунимдан буён истеъдод ҳам мени тарк этди. Энди ёзолмаётганимдан изтиробдаман…\nЖамила ҳикоясини тугатди-да, ўзига ўхшаган ўн беш-ўн олти ёшлар атрофидаги бир қизнинг суратини кўрсатди. Дугонам кўз ёшларини артиб, даврамиздан туриб, биздан узоқлашди. Мен унинг ортидан боришдан ўзимни тийдим. Чунки дардларидан фориғ бўлган қизга ҳозир ёлғизлик жуда зарур эканлигини тушунардим.\nКатегория: Hikoyalar to'plami | Просмотров: 63 | Добавил: Sherlaruz.CoM | Теги: #новости, #xabarlar, #habarlar, #Yangiliklar, #ahborot, #news, #uznews, #newsuz, #Yangilik | Рейтинг: 0.0/0


Дзюдочиларимиздан бугун ҳам омад юз ўгирди\n21 сентябрь, 2018, 15:40\nАйни кунларда Озарбайжон пойтахти Боку шаҳрида дзюдо бўйича жаҳон чемпионати беллашувлари давом этмоқда. Бугун регламентга кўра, эркаклар ўртасида 66 ва қизлар ўртасида 52 килограммгача бўлган вазн тоифасидаги спортчилар чемпионлик учун кураш олиб боришади.\nЮртдошимиз Сардор Нуруллаев дастлабки даврада Конго Демократик Респуибликаси вакили билан куч синашиб, муддатидан аввал ғалаба қозонишга муваффақ бўлди. Бироқ кейинги даврада исроиллик Тал Фликерга қўшимча вақтда имкониятни бой бериб қўйди. Қизларимиздан Гулноза Зияева мўғулистонлик рақибасига қарши кечган баҳсда омадсизликка учраб, мусобақани эрта тарк этди.


ЎзА - Ўзбекистонда “UzNEX” крипто-биржаси очилди\n20.01.2020 Чоп этиш версияси\nЎзбекистонда “UzNEX” крипто-биржаси очилди\nПойтахтимиздаги Корея маданият марказида 20 январь куни блокчейн саноати бўйича халқаро конференция ҳамда “UzNEX” крипто-биржасининг очилиш маросими бўлиб ўтди.\nЎзбекистон Республикаси Президенти ҳузуридаги Рақамли иқтисодиётни ривожлантиришни қўллаб-қувватлаш “Рақамли ишонч” жамғармаси томонидан ташкил этилган тадбирдан кўзланган мақсад блокчейн технологиясини ривожлантириш, ушбу технологиянинг ижтимоий-иқтисодий соҳада тутган ўрни ва вазифалари ҳақидаги маълумотларни жамоатчиликка етказишдан иборат.\nАнжуманда Жанубий Корея, Япония, Сингапур давлатларида фаолият юритаётган блокчейн саноатидаги етакчи компаниялар, мамлакатимиз вазирлик, идоралари раҳбарлари иштирок этди. Тадбир доирасида “КOBEA GROUP” компаниясининг Марказий Осиёдаги илк крипто-биржаси ва офиси очилиши маросими ҳам бўлиб ўтди.\nЎзбекистон айни пайт кўпгина соҳалар, жумладан, рақамли иқтисодиёт бўйича ҳам кенг кўламли ислоҳотлар амалга оширилаётган ва жадал ривожланаётган давлатлардан бири саналади. Марказий Осиёнинг юрагида жойлашган, улкан салоҳиятга эга Ўзбекистон яқин йилларда рақамли иқтисодиёт бўйича дунёнинг энг илғор мамлакатларидан бирига айланиши мумкин.\n“UzNEX” – Марказий Осиёда ягона биржа бўлиб, мазкур бозорда миллий валюта, кредит карталари ва АҚШ доллари амал қилади. Ўзбекистон фуқароларига криптовалютани биржада сотиш ҳуқуқи берилади, хорижий резидентлар эса криптовалюта биржасининг Ўзбекистон қонунларига зид бўлмаган барча хизматларидан фойдаланиши мумкин.\nБунда сиз муайян тажрибага эга бўлмасангиз-да, юқори даромад олаётган профессионал сармоядорларнинг инвестицион стратегиясини ҳар куни, ҳар ҳафта ва ҳар ой кузатиб боришингиз мумкин бўлади. Дунёдаги етакчи крипто биржаларнинг хавфсизлик бўйича экспертлари узлуксиз 365 кун/24 соат мобайнида платформа тизимини мунтазам мониторинг қилиб боради. Муҳандислик технологияси маркази эса пулни ювиш билан курашиш бўйича FATF маслаҳатларига мувофиқ, ихтисослаштирилган ечимлар тақдим этади. Бундан ташқари, рақамли активлар хавфсизлиги бўйича жаҳон миқёсида таниқли BitGo компанияси “қайноқ ҳамён” тақдим этади.\nИжтимоий рақамли ресурслар тақдим этувчи UzMex ва UzSTX платформаларида дунёнинг исталган одами молиявий инвестициялаш, пул ўтказмалари ва кредитлаштиришни мобиль телефони ёки шахсий компьютери орқали амалга ошириши мумкин.\nЎзбекистондаги илк крипто-биржа – “UzNEX” таъсисчиси ҳисобланган “КOBEA GROUP” компанияси келгусида Ўзбекистоннинг етакчи олий ўқув юртларида блокчейн бўйича махсус кафедралар очишни режалаштирмоқда.\nКонференцияда рақамли технологияларнинг дунё бўйлаб ривожланиш тенденциялари, жумладан, Ўзбекистон иқтисодий тараққиётини таъминлашдаги аҳамияти, блокчейн саноати истиқболлари, “UzNEX” крипто-биржасининг мамлакат иқтисодий-ижтимоий ҳаётидаги роли, “КOBEA GROUP” компанияси томонидан юртимизда амалга оширилиши мўлжалланаётган ишлар ва бошқа мавзуларда маърузалар тингланди.\nСаидмурод РАҲИМОВ, Фарҳод АБДУРАСУЛОВ (сурат), ЎзА


Ангорда ғалла ҳосили мўл бўлди | O'zLiDeP\nОлий Мажлис Қонунчилик палатаси Спикери ўринбосари Актам Хаитов Ангор туманидаги ғалла экилган майдонда ҳамда уруғлик пахта етиштирилаётган «Ангор Сурғон ғурури» масъулияти челанган жамиятида бўлди.\nБу йил Ангор туманида 2021 йил ҳосили учун 5 минг 650 гектар ер майдонига ғалла экилиб, давлатга 16 минг 233 тонна шундан 4 минг 25 тонна дон ва 12 минг 208 тонна уруғлик дон сотиш режалаштирилган. Туманда жорий йилда бошоқли дон экинларини нес-нобуд қилмасдан йиғиб олиш учун 20 та комбайн сафарбар қилинди. 5 июнь куни давлатга 4 минг 32 тонна дон сотилиб, шартнома режаси республикада биринчи бўлиб, 100,2 фоизга бажарилди.\nАктам Хаитов «Ангор Сурғон ғурури» масъулияти челанган жамиятига қарашли 28,41 га ер майдонида етиштирилаётган пахта майдонини ҳам кўздан кечирди. Сурхон-14 навли ғўза нави етиштирилаётган далада агротехник тадбирларнинг ўз вақтида ўтказилаётгани билан қизиқди. Албатта, яхши, ҳосилдор пахта олиш учун уруғлик сифатли бўлиши, бунинг учун эса агротехник тадбирлар ўз вақти-соатида ўтказилиши лозим бўлади. Суҳбат жараёнида А.Хаитов бу борада ўзининг тавсияларини ҳам бериб ўтди.


11 апрел 2021, Тошкент вақти: 20:23\nБош прокуратура ҳузуридаги Иқтисодий жиноятларга қарши курашиш департаменти бўлим бошлиғи Фарҳод Очилов, 19 апрель, 2020\nБош прокуратура доимий деҳқон бозорлари бўлмаган 15 тумандаги 2 миллионга яқин аҳоли 11 минг 200 дан ортиқ томорқага бириктирилганини маълум қилди.\nРасмий маълумотга кўра, бу туманлардаги савдо дўконлари минимаркетга айлантирилган.\nТоморқалардан ташқари, 100дан ортиқ озиқ-овқат ва зарур эҳтиёж буюмларини ишлаб чиқарувчи корхоналари ҳамда фермер хўжаликлари бу аҳолини кундалик эҳтиёж моллари билан таъминлаши лозим.\nАОКА ҳузуридаги штабда Бош прокуратура ҳузуридаги Иқтисодий жиноятларга қарши курашиш департаменти бўлим бошлиғи Фарҳод Очилов иштирокида брифинг бўлиб ўтди.\nБрифингда нархларни асоссиз ошириш, ажиотажга сабаб бўлувчи 1 минг 95 та ҳолат ва жами 2,33 млрд сўмлик маҳсулотни қиммат сотиш аниқлангани айтилди.\n"Хусусан, ҳуқуқбузарликларнинг 313 таси картошкани, 5 таси сабзи, 49 таси пиёз, 27 таси ун, 42 таси ёғ, 34 таси гўшт ва 364 таси бошқа маҳсулотларни қиммат сотиш билан боғлиқ ҳолатлар бўлиб, ҳар бир ҳуқуқбузарга нисбатан қатъий чоралар кўрилди", деди Очилов.\nАйтилишича, қарийб 2 млн. аҳоли доимий фаолият юритувчи деҳқон бозори мавжуд бўлмаган 15 та туманда яшайди.\nБу туманлардаги савдо дўконлари 27 турдаги зарур маҳсулотларни сотадиган минимаркетларга айлантирилган ҳамда ишлаб чиқарувчиларга бириктирилган.\nБу дўконларни маҳсулот билан таъминлайдиганлар орасида 11 минг 200 дан ортиқ томорқа ҳам бор.\n"Департамент ташаббуси билан ушбу туманлардаги 489 та дўконга 136 та ишлаб чиқарувчи, 1319 та фермер ва деҳқон хўжалиги ҳамда 11208 та томорқа ер эгалари бириктирилиб, 14-18 апрел кунлари жами таклиф этилган 27 турдаги озиқ-овқат маҳсулотлардан 1599 тонна сотилди", деб маълум қилди прокуратура расмийси.\nШунингдек брифингда маълум қилинишича, давлат ресурсидан ажратиладиган ун ҳажмини биржа савдоларисиз арзон нархда истеъмолчиларга етказиб беришга киришилган.\n"Департамент органлари томонидан ун маҳсулотларини дон корхоналаридан тўғридан-тўғри харид қилувчилар рўйхатига:\n— амалда ишламаётган савдо нуқталари,\n— макарон ишлаб чиқарувчилар,\n— биржада нархларни манипуляция қилган субъектларни киритилмаслик бўйича барча чоралар кўрилади", деб маълум қилди Очилов.\nШунингдек, прокуратура вакили картошкага талабнинг кескин ошгани ҳисобга олиниб, импорт қилинган картошканинг "биринчи қўл" тамойили асосида марказлашган тарзда, манзилли равишда аҳолига етказиб бериш механизми йўлга қўйилганини айтди:\n"Бозорда муайян маҳсулотнинг нархи ошиш эҳтимоли пайдо бўлиши билан ўша маҳсулот миқдорини кўпайтириш орқали интервенция қилиш мақсадида:\n15 март-17 апрель кунлари республика бўйича 16 000 тн картошка, 5 200 тн пиёз, 3 700 тн сабзи, 400 тн карам, 460 тн товуқ гўшти, 1150 тн гўшт, 8,3 млн дона тухум, 1 350 тн гуруч, 540 тн шакар ва 120 тн олма ишлаб чиқарувчилар нархида интервенция қилинди".\nБошқа тафсилотлар қуйидаги видеолавҳада:\nОлий Мажлис қуйи палатаси депутатлари 16 апрель куни Маъмурий жавобгарлик тўғрисидаги кодексга томорқадан унумли фойдалана олмаганларни жаримага тортиш тўғрисида ўзгартиш киритиш масаласини муҳокама қилди.\nПарламент матбуот хизматининг билдиришича, “Ўзбекистон Республикасининг Маъмурий жавобгарлик тўғрисидаги кодексига қўшимча ва ўзгартишлар киритиш ҳақида”ги қонун лойиҳаси ишлаб чиқилди.\nЛойиҳа билан ушбу кодексни янги 651-модда билан тўлдириш таклиф қилиняпти. Унга мувофиқ, томорқа ерлардан унумли фойдаланмаганлик учун маъмурий жавобгарлик белгиланмоқда.\nҚонун лойиҳасида томорқага экин экмаган фуқаролар аввал огоҳлантирилиши, кейин базавий ҳисоблаш миқдорининг бир бараваридан уч бараваригача миқдорда жаримага тортилиши белгиланган.\nАгар мазкур ҳолат маъмурий жазо чораси қўлланилганидан кейин бир йил давомида такроран содир этилган бўлса, жарима миқдори уч баравардан беш бараваргача оширилади.\nПрезидент Шавкат Мирзиёев 8 апрель куни ўтган видеоселектор йиғилишида томорқаларга экин экилишини ва ундан йилига 2-3 марта ҳосил олинишини қатъий назоратга олиш тўғрисида кўрсатма берган эди.\nЙиғилишда президент томорқасига экин экмаганларни "юртга хиёнат қилганлар" деб атаган.\nТошкентда 20 ўқувчи вирус юқтириб олгани айтилди.\nЎзбекистонда карантин 10 майгача узайтирилди, Қозоғистонда вирус юқтирганлар 1591, Қирғизистонда 506 кишига етди, Туркманистонда футбол матчлари бекор қилинмади.\nВирус юқтирганлар расмий сони дунё бўйича 2 миллион 334 мингдан ошди, ўлганлар сони эса 160 мингдан зиёд, тузалганлар 600 минг атрофида.


Дизайнер Нариман Григоряннинг ўлими билан боғлиқ янги тафсилотлар - Darakchi\nЖИНОЯТ 15.01.2020, 16:56\nТаниқли дизайнер Нариман Григоряннинг жасади жорий йилнинг 14 январь куни қотиллик аломатлари билан топилган ҳақида хабар берган эдик. Ушбу хабар Ўзбекистон Республикаси Бош прокуратурасидан ҳам тасдиқланди.\nМаълумотларга қараганда, Нариман Григорян уч кун аввал ўлдириб кетилган. Дизайнернинг инстаграмдаги саҳифасига эса унинг жасади топилишидан икки кун аввал сурат жойланган. Бу маълумотлар Бош прокуратураси томонидан тасдиқланди.\nЭслатиб ўтамиз, кеча, 14 январь куни соат 11:50 ларда Яшнобод тумани ИИО ФМБ навбатчилик қисмига Яшнобод тумани, Чигил кўчасида жойлашган хонадоннинг меҳмонхонасидан, ушбу хонадонда ижарада истиқомат қилиб келган 1985 йилда туғилган Нариман Григоряннинг мурдаси қотиллик аломатлари билан топилгани ҳақида хабар келиб тушган.\nМазкур ҳолат юзасидан шу куни Яшнобод туман прокуратураси томонидан ЖКнинг 97-моддаси 1-қисми билан жиноят иши қўзғатилган. Жиноят иши Тошкент шаҳар прокуратураси иш юритувига олиниб, малакали терговчиларидан иборат тезкор-тергов гуруҳи тузилиб, жиноятни фош этиш чоралари кўрилмоқда.


Тайванлик миллиардер муваффақиятли карьеранинг уч босқичи ҳақида сўзлаб берди Haqida.net\nHome Dunyo Тайванлик миллиардер муваффақиятли карьеранинг уч босқичи ҳақида сўзлаб берди\nТайванлик миллиардер муваффақиятли карьеранинг уч босқичи ҳақида сўзлаб берди\nForbes журналининг 100 йиллигига Foxconn компанияси асосчиси, тайванлик миллиардер Терри Гоу муваффақиятли карьера ҳақида қисқача эссе ёзди. У бу эсседа муваффақиятли профессионал бўлиш йўлидаги уч босқич ҳақида сўзлаб берди.\nГоу Forbes’нинг 2016 йилги рейтинги бўйича 6,7 млрд долларлик бойлик билан тайванлик миллиардерлар орасида 4-ўринни эгаллаган.\nFoxconn Тайваннинг Hon Hai Precision Industry Co., Ltd. компаниясининг савдо номи бўлиб, бу компания 2005 йилдан бери ўзида Тайваннинг энг йирик компанияси мақомини сақлаб келмоқда. Бу компанияда миллиондан кўпроқ одам ишлайди, улардан 700 минги Тайваннинг ўзида фаолият юритади.\n“Карьерамнинг илк 20 йили давомида барча кучимни пул топишга сарфлаганман. Улар зарур эди, чунки уларсиз ўз идеалларим, мақсадларимга эриша олмасдим.\nКейин эса яна 20 йил давомида ўз идеалларимга интилдим. Вақти келиб менинг ҳаётим янги маъно касб этди ва мен қандай ишлаш ҳамда қўйилган мақсадларга қандай эришиш кераклигини англадим.\nКейинги 20 йил эса менга завқ келтирувчи нарса устида ишламоқчиман. Менинг қизиқишларим ва устувор мақсадларим, ҳаёт тажрибам ва аввалги ютуқларим ёш авлодни тайёрлаш учун ҳар қачонгидан керак бўлмоқда. Жуда тез орада у дунёга янги ва фойдали нарса бериши мумкин.\nЎз профессионал фаолиятида бу уч босқични ўтишга улгурадиганлар ҳақиқатан бахтиёр инсонлардир”, деб ўз фикрлари билан бўлишди миллиардер.\nМарокаш ва Тунис ЖЧ-2018 йўлланмасини қўлга киритди\nЎртоқлик учрашувлари. Испания Коста-Рикага 5та гол урди ва бошқа натижалар\nHamma Ko’rsin! Bu ma’lumot maxfiy hisoblangan… 3 946 views


26 октябр 2021, Тошкент вақти: 14:33\nШундай бўлса-да¸ йил якунида чўмич сувдан кўтарилар экан¸ сиртдан қайнаб-тошмаëтгандек кўринган Ўзбекистон сиëсий ҳаëтининг нисбатан йирикроқ воқеаларини эслаш жоиздек.\nЙилнинг сиëсий жиҳатдан турғун бўлганини инобатга олган ҳолда¸ суҳбатдошларимизни "2010 йилнинг қайси воқеасини¸ Сизнингча йилнинг энг муҳим сиëсий воқеаси деб аташ мумкин?" деган савол билан қийнамасликка қарор бердик. Бунинг ўрнига¸ беш кузатувчидан¸ Озодлик таҳририяти назарида¸ шундай номга тортиш эҳтимоли бор биргина воқеага муносабат билдиришни сўрадик.\nБу воқеа эса¸ Ислом Каримовнинг 2010 йил 12 ноябр куни Ўзбекистон Олий мажлиси иккала палатасининг қўшма мажлисида қилган нутқи¸ аниқроғи депутат ва сенаторларга қабул қилишни таклиф этгани янги қонун ва конституцион ўзгартишларидир.\nБундай ўзгартишлардан бирига кўра¸ Ўзбекистон президенти ўз хизмат ваколатларини бажаришга яроқсиз деб топилса¸ президентликни бажариш Олий Мажлис Сенати раисига топширилиши лозим. Амалдаги конституцияда¸ бундай вазиятда Олий Мажлиснинг фавқулодда мажлис ўтказиб¸ депутатлар орасидан кимгадир уч ой муддатга президентлик ваколатларини топшириши кўзда тутилган.\nИслом Каримов Олий мажлиснинг 12 ноябр кунги ялпи мажлисида қилган чиқишида парламентда энг кўп ўринни эгаллаган партиялар Бош вазир лавозимига номзод кўрсатиши лозимлигини айтди ва бу борада ҳам конституцияга ўзгартиш киритишни таклиф қилди. Бу тузатишлар¸ Каримов таъкидича¸ Ўзбекистондаги демократик жараëнларни янги босқичга кўтариш¸ хусусан парламент ваколатларини кучайтиришга хизмат қилади.\nЎзбекистон конституциясининг Каримов ҳокимиятга келганидан бери табу бўлиб қолаëтган бандларига ўзгартиш киритиш таклифини¸ Ислом Каримов таъбири билан айтганда¸ 1991 йили Ўзбекистонни мустақил давлат деб эълон қилиш ҳодисасига тенглаштириш мумкинми?\nЖилла қурса¸ бу таклифларни 2010 йилнинг 2011 йилдаги сиëсий жараëнлар йўналишини белгиловчи энг муҳим сиëсий воқеаси деб аташ мумкинми?\nОтаназар Орипов, мухолифатдаги Эрк демократик партияси бош котиби¸ профессор:\nКонституцияга киритилмоқчи бўлаëтган ўзгартиришлар йил воқеаси даражасида муҳим аҳамиятга эга бўлиши мумкин эмас. Бунинг сабаблари жуда кўп.\nЭнг аввало, умуман қонун устуворлиги Ўзбекистонда йўқ, яъни конституция ишламайдиган конституция¸ юрмайдиган машина. Юрмайдиган машинанинг бир деталини ўзгартирган билан ëки деталга ўзгартириш киритган билан юриб кетавермайди. Нима учун юрмаëтганини аниқлаш керак. Бош сабабини аниқлаш керак. Шунинг учун бош воқеа бўлиши мумкин эмас.\nКонституция ишламаëтганининг, конституция устувор эмаслиги, қонун устувор эмаслигининг асосий бош сабаблари бор. Энг аввало, менинг фикримча, конституциянинг ўзида берилган бош принциплар инкор қилинаяпти, бузилаяпти, топталаяпти. Ҳокимият томонидан топталаяпти.\nУстувор бўлиши мумкин эмас, чунки конституция халқчил эмас. Конституцияда кўрсатилган бош қоида “ҳокимият халқникидир” деган қоида бор. Умуман демократиянинг бош принципларидан биттаси шу. Ўша инкор қилинаяпти¸ инкор қилинаяпти эмас¸ топталаяпти. Халқ ҳокимиятдан четлатилаяпти. Шунинг учун ҳам бу конституцияга киритилган ўзгартириш муҳим воқеа бўлиши мумкин эмас, чунки у ишламайди. У конституцияни устувор қилолмайди.\nБу таклифлар¸ аслида айнан ҳозирги конституциянинг устувор эмаслигини кўрсатиб турибди. Конституция ҳал қилмайди бу масалани. Кимнинг ўрнига ким келадию ким қолади¸ деган нарсани бош қонун ва бошқа қонунлар белгиламайди Ўзбекистонда. Чунки қонун деб парламент ишлаб чиқаëтган, қонун мақоми берилаëтган қоидалар аслини олганда қонун эмас. Қонун халқчил бўлиши керак. Халқ манфаатига қаратилган бўлиши керак. Халқ ишлаб чиқиши керак. Вакиллик органи эса¸ халқдан йироқлашиб кетган.\nНарзилло Охунжонов¸ Ўзбекистон радиоси журналисти:\nПрезидентимизнинг шу йил 12 ноябрда Ўзбекистон республикаси Олий мажлис қонунчилик палатаси ва Сенатининг қўшма мажлисида мамлакатни янада демократлаштиришни чуқурлаштириш ва фуқаролик жамиятини ривожлантириш мавзуида қилган маърузаси¸ албатта¸ йилнинг энг муҳим воқеаси сифатида баҳоланиши мумкин.\nСабаби¸ Ўзбекистон ўзининг мустақиллик 20 йил давомида, 20-йилга қадам қўяëтган бўлсак, маълум бир босқични босиб ўтди. Энди бизнинг бундан кейинги ўз олдимизда турган вазифалар, ўз олдимизда тараққиëтнинг янги босқичига чиқишда муҳим асос керак эди. Шунинг учун ҳам президентимизнинг 12 ноябрда қилган чиқишлари олтита йўналиш бўйича ҳар томонлама асослаб берилди.\nБу биринчидан давлат ҳокимияти ва бошқарувини демократлаштириш, иккинчиси суд-ҳуқуқ тизимини ислоҳ этиш, учинчиси ахборот соҳасини ислоҳ этиш, тўртинчиси Ўзбекистонда сайловларни ўтказиш билан боғлиқ сайлов эркинлигини таъминлаш билан, бешинчиси фуқаролик жамиятини ривожлантириш бўлса, олтинчиси Ўзбекистонда бозор иқтисодиëтини либераллаштириш билан боғлиқ бўлди.\nҲар бири бўйича бундан кейинги тараққиëтнинг янги босқичига чиқишимиз учун ва шу асосда фаолият олиб боришимиз учун қандай қонунларга эҳтиëж борлиги, конституциянинг қайси моддаларига қандай ўзгартиш киритиш кераклиги аниқ параметрларда кўрсатиб берилди. Шу асосда мамлакатимизда келгусида тараққиëтнинг янги бир босқичига чиқишда муҳим асос бўлиши мумкин бўлган ҳуқуқий заминнинг ҳар жиҳатдан муҳим пойдеворининг асосини кўрсатиб берди. Ўйлайманки, худди шу нарса бизнинг келгусида қандай асосда, нимага қараб, нимага асосан биз иш юртишимиз кераклигини ушбу конституцияда ўз ифодасини топганлигини яққол кўришимиз мумкин.\nБрюс Панниер¸ Озодлик радиосининг Марказий Осиë бўйича етакчи таҳлилчиси:\nКаримовнинг парламентга ўзига бирор кори-ҳол бўлиб қолса¸ ўрнига ким келишини аниқлаштириш учун конституцияга аниқлик киритиш борасидаги таклифини¸ шубҳасиз 2010 йилнинг энг муҳим сиëсий воқеаси дейиш мумкин. Нега?\nЧунки Каримов¸ бизга ҳозирча маълум бўлмаган сабабга кўра¸ ўзи президентликдан кетишидан сўнг бошланадиган ўйин учун янги қоидалар таклиф қилди. Ҳокимиятдан кетиш вақти яқинлашаëтганини англаб турган Каримов¸ парламентга озгина ваколат беришга қарор қилди. Қарийб 20 йилдан бери мамлакатдаги мутлақ ҳукмдор бўлиб келаëтган Каримов¸ ўзи ҳокимиятдан кетгач¸ парламентда салгина ваколат бўлиши ва жилла қурса Бош вазирни сайлашини истамоқда. Бу дегани Ўзбекистон якка ҳукмдорининг ўзидан кейин бошланадиган сиëсий ўйин қоидаларини ҳозирдан белгилашга уринаëтгани ва Каримовдан кейинги президентнинг ўзи қадар қудратли бўлмаслигини кафолатлашга уринаëтганидан даракчидир.\nБу таклифлардан Каримовнинг ўзидан кейин қуриладиган давлат тузумининг ўз манфаатларига қарши чиқмайдиган бўлиши ва ўзи танлайдиган вориснинг президентлик курсисига ортиқча муаммоларсиз ўтиришини таъминлаш ғамида кўринади.\nДаниил Кислов¸ Фарғона. Ру ахборот агентлиги бош муҳаррири¸ асли фарғоналик журналист ва таҳлилчи:\nБу саволга узил-кесил қилиб ҳа ëки йўқ деб жавоб бериш қийин. Шу боис¸ мен бу саволга¸ сиëсий воқеалар қаҳат бўлган Ўзбекистон воқелиги учун¸ Каримов таклифларини йилнинг ëрқин воқеаси дейиш мумкин. Зотан йиллардан бери¸ хусусан 2010 йил давомида ҳам бу мамлакатда ҳеч қандай сиëсий тебраниш кўзга ташланмади.\nАйни пайтда¸ Ислом Каримов ҳукмронлик қилиб келаëтган кейинги 20 йил давомида унинг ҳар қандай ҳаракати¸ унинг ҳар қандай таклифи фақат ўз якка ҳокимлигини кучайтириш¸ қонуний сиëсий жараëнларни бешикдаëқ бўғиб ташлашга қаратилганини инобатга олсак¸ бу таклифлар менга йилнинг энг ëрқин бутафорияси¸ яъни йилнинг энг ëрқин ясамачилиги бўлиб туюлмоқда. Шу боис мен Каримов таклифларини тугаëтган йилнинг энг ясама сиëсий воқеаси деб атаган бўлардим.\nТахмин қилинаëтган эҳтимолга кўра¸ Каримов ҳокимиятдан кетишга ва ўз ўрнига келадиган ворисга ҳуқуқий замин тайëрлашга киришди. У конституцияга киритишни таклиф қилган тузатишга кўра¸ Сенат раиси президентга ворис бўлиши мумкин. Демак¸ Каримов танлаган ворис ҳокимият алмашадиган пайтда Сенатда раис бўлиб ўтириши ва конституцияга мувофиқ¸ қайсидир сабабга кўра вазифасини бажара олмай қолган президентдан давлат бошқаруви тизгинларини осонгина қабул қилиб олиши мумкин.\nАммо бу таклифларни бутафория деб баҳолашга мажбур қилган сабаблардан бири шуки¸ бу таклифдан ташқари 12 ноябр кунги маърузасида жаноб Каримов жуда гўзал сўз ва ибораларни ишлатди. Жумладан¸ парламент ваколатларини ошириш¸ жамиятни либераллаштириш¸ журналистлар ролини кучайтириш ҳақида Каримов авваллари ҳам жуда кўп гапирган чиройли гаплар янгради.\nАммо мана 20 йилдан бери жаноб Каримовнинг нутқлари гўзаллашгандан гўзаллашмоқда¸ аммо вазият унга тескари равишда ëмонлашмоқда. Бир одам¸ ëки унинг атрофидаги саноқли одамларнинг мутлақ ҳукмронлиги даврида қандай қилиб парламент ролини кучайтириш мумкин? Бу бир кечада қилинадиган иш эмас. Бунинг учун нормал сиëсий жараëнлар бошланишига эрк бериш лозим. Бу эса¸ ҳозирги Ўзбекистон шароитида мутлақ имконсиз¸ зотан бундай жараëн учун сув билан ҳаводек зарур очиқ сиëсий кураш учун объектив шарт-шароитнинг ўзи йўқ! Шу боис¸ ҳатто ваколати кучайтирилган тақдирда ҳам бугунги ўзбек парламенти фақат ва фақат Ислом Абдуғаниевич танлаган Бош вазир ва у киши танлаган ҳукуматнигина сайлайди¸ фақат ва фақат Каримов ва тепадан тушган қонун ва тузатишларнигина маъқуллайди.\nКамолиддин Раббимов¸ мустақил таҳлилчи:\nМенимча, Каримовнинг 12 ноябрдаги нутқи¸ ҳақиқатан¸ йилнинг энг катта воқеаси. Балки нафақат йилнинг, кейинги беш йилликдаги, Андижон воқеаларидан кейинги катта воқеа дейиш мумкин. Чунки у ерда давлат тараққиëтининг янги босқичга кўтарилганлигини, яъни давлатнинг, ҳукуматнинг янги эҳтиëжлари қонунларда акс эттирилганини кўрдик.\nКаримов 12та янги қонун қабул қилишни таклиф қилаяпти ва айни пайтда 30дан ортиқ қонунчиликка ўзгартириш киритишни таклиф қилаяпти. Бу демократлаштириш дегани эмас. Ижтимоий-иқтисодий ислоҳотларнинг кейинги босқичга чиқиши ва шу ислоҳотлар орқали режимни мустаҳкамлашга ҳаракат дейишимиз мумкин. Яъни иқтисодий эркинлик, имкон қадар эркинлик дейиш керак, шартли равишда айтиш керак, ва сиëсий соҳадаги ëпиқлик деган Каримовнинг модели кейинги пайтда кучаяяпти.\nМана кейинги 2011 йилни тадбикорлар йили деб эълон қилди. Чунки Ўзбекистондаги иқтисодий мураккаб вазият ва солиқларнинг тушмаслиги, давлат бюджетининг кўпроқ дефицит билан тугаши мана шундай ислоҳотларни тақозо қилаяпти.\nАйни пайтда¸ Каримовдан кейинги ҳокимият алмашинуви борасида ҳам ши пайтгача ноаниқлик эди. 90-йилларнинг бошида атайлаб Каримов томонидан “Каримовнинг ўриндоши ким бўлиши мумкин” деган нарсага мавҳумлик киритилган эдики, конституцияда депутатлардан бирортаси дейилган эди. Лекин бугунги кунга келиб, мана шу доирани аниқлаштириш ва торайтиришга эҳтиëж сезилди. Агар президент ўзининг вазифасини бажара олмай қолган ҳолда Сенатнинг раиси деб аниқлик киритилди. Шу орқали Сенатнинг раиси атрофидаги интригалар кучаяди.\nКаримовнинг маълум бир хавотирлари бўлиши керак бир қанча сиëсатчилардан¸ Бош вазир деймизми, бошқа амалдорлар деймизми. Мана шу амалдорларнинг тўсатдан худди Туркманистондаги каби ëки бошқа давлатлардаги каби ҳокимиятга келишга интилишларини чиппакка чиқариш¸ мана шу ўзгартириш орқали ўша жараëнни мутлоқ кучли бир назорат қилишга ҳаракат қилаяпти¸ дейишимиз мумкин. Сенатнинг раисини тайëрлаяпти эмас, ў(ўзи танлайдиган ворисдан бошқа номзодларнинг ҳокимиятга келиши учун) мавжуд бўлган йўлларни, имкониятларни ëпаяпти дейиш керак, холос.\nОзодлик сўнгсўзи: 2010 йил тугашига расман яна бир ҳафта муҳлат қолди. Йилнибг қолган кунларидан Ўзбекистонда бирор фавқулодда йирик сиëсий ҳодисани кутиш учун мантиқий асослар йўқдек. Аммо Борис Елциннинг Россия жамоатчилиги учун мутлақ кутилмаган ворисини айнан 31 декабр куни эълон қилгани ëдга олинса¸ тарих қатларига жойланаëтган йилнинг сўнгги кунлари¸ айниқса энг сўнг кунида фавқулодда ҳодисаларга жой бериш имкони ҳам мутлақ йўқ эмас...